Banyak Mana Duit KWSP Ditinggalkan, Bukan Sederap Dapat Semua Pada Penama. Ni Kira-kiranya!

Suami adalah tempat bergantung bagi seorang isteri, tanpanya disisi hidup seakan hilang arah jadinya.

Begitulah hakikatnya bila suami ‘pergi’ buat selamanya. Bukan mudah untuk lalui hidup secara bersendirian.

Apatah lagi dengan wang peninggalan KWSP yang dirasakan sekurang-kurangnya dapat meringankan beban kewangan, bukan boleh dapat sederap pada isteri. Ada jalan kira-kiranya yang perlu dipatuhi dan memerlukan proses yang memakan masa.

Ini sebagaimana perkongsian lelaki ini ketika berbual dengan seorang kakak tentang wang KWSP suminya yang mencecah ratusan ribu ringgit.  Jadi, bolehlah dijadikan peringatan dan sempadan untuk kita semua.

“Akak tak risau sangat kalau suami dah takda nanti. Sebab dia dah letak akak sebagai penama KWSP. Dalam KWSP dia ada RM100,000 juga lah.”

“Eh kak, penama KWSP bukan pemilik mutlak kak. Akak cuma orang yang dinamakan untuk tolong uruskan duit KWSP tu nanti.”

“Habis tu, siapa yang akan dapat duit tu?”

Terkejut akak tu.

“Hak akak 1/8 saja. Kalau 1/8 daripada RM100,000 cuma RM12,500. Tak banyak pun kak. Sebulan dua habis dah.”

“Sikit sangat tu. Biar betul kau ni. So, yang selebihnya dapat kat siapa pula?”

“Duit tu semua akan bahagi ikut faraid. Kalau ikut situasi akak, akak dapat RM12,500, ayah mertua akak dapat RM16,666, mak mertua akak dapat RM16,666, anak lelaki akak yang sorang tu dapat RM36,111, anak perempuan akak lagi sorang tu dapat RM18,055. Itu pun bukannya dapat terus duit tu.”

“Lama ke urusannya?”

“Biasa ambil masa bertahun-tahun jugalah baru setel. Itu pun depend kepada kerjasama daripada semua ahli waris faraid tu.”

“Betul lama tu. Macam mana anak nak survive dengan anak-anak still sekolah lagi. Dahlah akak ni surirumah.”

Bergenang dah air mata akak tu.

“Jangan nangis kak. Nasib baik akak tau awal pasal ni. Memang ramai orang tak tau pun kak. Selalu anggap KWSP dapat semua kat dia kalau suami letak nama dia sebagai penama.”

Untuk faraid ni setiap orang lain-lain tau. Boleh download app iFaraid Calculator. Masukkan detail keluarga kau. Nanti boleh tau % untuk setiap waris faraid kau.

Secara umum, pembahagian dia macam ni,
1) Ayah si mati: 1/6
2) Ibu si mati: 1/6
3) Isteri: 1/8
4) Baki akan dapat kat anak-anak. Anak lelaki dapat dua bahagian dan anak perempuan pula satu bahagian.
5) Kalau tiada anak lelaki, maka baki harta akan ke ayah si mati. Dan sekiranya ayah si mati tiada, maka adik beradik seibu sebapa si mati turut layak untuk dapat.

5 SENGSARA ISTERI LEPAS KEMATIAN SUAMI

1. Wang dalam akaun arwah suami, sebelum proses faraid selesai, si isteri tak boleh pakai untuk kegunaan sendiri walaupun dia tahu nombor PIN ATM. Baru tau?

2. Wang dalam KWSP suami bukan hak mutlak isteri walaupun dia adalah penama. Sebagai penama dia hanyalah Wasi untuk menguruskan wang tersebut untuk difaraidkan. Hanya 1/8 hak si isteri. Tak banyak pun kan?

3. Isteri tetap perlu wang untuk teruskan hidup bersama anak-anak sebelum proses faraid selesai. Survival mode on. Dah bersedia?

4. Isteri perlukan wang untuk pelbagai kos bagi menguruskan harta faraid tersebut seperti fee guaman, pengangkutan dan lain-lain.

5. Isteri perlukan wang bagi menebus harta daripada pihak lain yang berhak faraid ke atas harta tersebut, contohnya rumah yang tersimpan seribu kenangan bersama suami, kereta dan lain-lain. Ada dah ke duit untuk tebus harta tu?

Suami kena cerita pasal ni kat isteri masing-masing. Isteri anda bakal laluinya. Ramai betul isteri yang sengsara selepas kematian suami.

Padahal, kalau si suami sudi allocate RM40 sebulan pun dah boleh dapat buat Hibah Takaful pampasan RM50,000 kepada isteri. Kalau kematian suami sebab kemalangan, isteri akan dapat double, pampasan RM100,000.

Istimewa Hibah Takaful ni,
Pengganti gaji jika kematian suami.
Penerima hibah adalah pemilik mutlak.
Untuk langsaikan hutang.
Tiada kos guaman.
Tidak melalui proses faraid.

Sebagai contoh, komitmen bulanan RM3,000. Setahun sama dengan RM36,000.

Kalau ada Hibah Takaful pampasan RM100,000 boleh juga tampung komitmen bulanan RM3,000 tu selama 3 tahun.

Sediakanlah sedikit hibah takaful untuk mereka yang tersayang bagi memudahkan urusan mereka kelak.

Bolehlah mereka bernafas sementara nak tunggu urusan faraid tu selesai, mungkin ambil masa bertahun-tahun lamanya.

Suami outstation seminggu, bagi isteri duit belanja RM100 dah cukup. Tapi kalau suami “outstation” selama-lamanya takkan tak nak tinggalkan apa-apa, kan.

Isteri pujuklah suami masing-masing untuk buat Hibah Takaful ni selagi masih sempat.

Suami dan ayah yang baik, dia takkan tinggalkan isteri dan anak-anak melarat, merempat dan menderita.

Tinggalkan HIBAH sebelum datangnya HIBA.


Sebelum Gigi Rosak, Latih Anak Berus Gigi Setiap Hari. Doktor Ini Jelaskan Sebabnya.

Mendidik anak mengenai penjagaan gigi memerlukan kesabaran dan displin. Setiap pagi dan sebelum tidur kena pastikan anak-anak mengosok gigi. Ia penting agar tiada kerosakan gigi.

Bayangkan jika gigi rosak seperti berlubang atau anak sakit gigi, tentu meraung menahan sakit kan.

Yang mana paling susah, berus gigi anak tiap hari atau bawa anak tampal gigi?

Ofkos lah nak kejar anak berus gigi tiap hari kat rumah paling susah

Tapi, nak kejar anak tampal gigi kat klinik gigi super duper susah bukan je paling, tahap infiniti tu kadang kadang nak kejar

Letih Doktor gigi dengan nurse nurse sekali kena full marathon, tak pasal keluar peluh berjurai jurai walaupun ada aircond

So, better lah mak ayah yang berpeluh kat umah, bermarathon dan berpassing baton kat umah daripada pass baton sambung bersihkan gigi anak anak kat klinik

Sebab, tak semua Doktor gigi ada skill dan ada keSABARan tahap dewa dewi nak tampal gigi anak-anak ye

Masa yang diperuntukkan untuk tampal gigi anak-anak kadang-kadang lebih dari masa nak buat crown sebatang

Kesian Doktor dan pesakit yang menunggu di luar. Jadi, parents plis bawa anak sekarang ke klinik gigi sebelum gigi jadi hitam berlubang macam dalam gamba

Biarlah gigi anak cantik, tak rosak dan tak sakit sekali pun, kena bawa ke klinik gigi .

Kredit: Dr Izaza Mohd Zan


Nak Tanam Guna Biji Benih, Jangan Terus Tabur. Guna Cara Ni Untuk Pilih Biji Yang Kualiti, Supaya Tumbuh Subur.

Sawi, cili dan bendi antara tanaman yang mengunakan biji benih. Selalunya kita akan terus tabur je biji benih ke tanah. Namun cara ini hasilnya ada yang menjadi dan sebaliknya.

Nak tahu cara yang betul untuk memilih biji benih yang berkualiti, ikuti cara puan Liyana Mohd Poad menerusi Berkebun Untuk Beginner.

Jom ikuti perkongsiannya.


Tragedi PRU 15, Suami Isteri Serta Bayi Maut, 3 Anak Selamat

Dalam kesibukan kita menunggu keputusan rasmi Pilihan Raya Umum ke-15 (PRU15), khabar duka kemalangan jalan raya hingga meragut nyawa keluarga tersayang sudah pasti hati meruntun sebak.

Tiga beranak termasuk seorang bayi maut selepas kenderaan pikap dinaiki mereka terbabit dalam kemalangan di Kilometer 200.5 Lebuh Raya Pantai Timur (LPT) menghala ke Kuantan pada 19 November lalu iaitu hari PRU 15 buat rakyat Malaysia.

Memetik laporan Astro Awani, Ketua Polis Daerah Kuantan, Asisten Komisioner Wan Mohd Zahari Wan Busu berkata, mereka yang maut ialah pasangan suami isteri, Mohamad Shafiq Zailani, 33 dan Faeiznoor Mansor, 32, masing-masing meninggal dunia di tempat kejadian.

“Bayi lelaki pasangan itu yang berusia 10 bulan, Daryan Marwa pula meninggal dunia di Hospital Tengku Ampuan Afzan (HTAA), di sini.

Kemalangan di Kilometer 200.5 Lebuh Raya Pantai Timur (LPT) menghala ke Kuantan.

Tiga anak mangsa yang terselamat namun mengalami kecederaan ialah Mohamad Danish Uqasha 9, Dhia Medina, 5 dan Damiaa Melissa, 2.


Peminat Puji Surprise Naik Motor Jer, Tak Ada Kereta Mewah, Isteri Pengarah Mael Totey The Movie Mohon Doa Kekal Cara Sederhana.

Fenomena filem Mael Totey The Movie (MTTM) masih lagi menjadi perbualan hangat di kalangan peminat filem melayu. Malah kini filem arahan personaliti media sosial, Syahmi Sazli telah mencapai kutipan paling tinggi kutipan RM6.4 juta dalam tempoh 24 hari. Lebih membanggakan, apabila kos pembikinan MTTM yang menelan RM400,000 menggunakan kos sepenuhnya yang ditanggung sendiri.

Untuk makluman, jumlah itu mendahului kutipan nombor 1 Astro First yang dahulunya didominasi filem Polis Evo pada tahun 2015 dan diikuti filem Hantu Kak Limah (2018).

Biarpun telah menempa kejayaan yang menakjubkan, pengarah filem ini masih kelihatan dengan gaya yang sempoi dan bersahaja. Pakai T-shirt serta bertopi santai. Begitu juga dengan pasangannya, Anissa Faizul masih gaya yang sama, manis bertudung bawal tanpa solekan yang tebal tetap manis di padang mata.

Jelas perwatakan mereka dilihat menerusi perkongsian isteri, Syahmi Sazli yang membuat kejutan memberi hadiah papan tanda di premis perniagaan mereka.

Ikuti perkongsian pasangan sweet ini.

Favorite song with favorite person

Perempuan dengan suprise tak leh berpisahkan? Walau bukan dia penerima suprise tapi akan ada je suprise yang perempuan akan buat.

So, tadaaa~ Suprise new led box untuk bosmi. Sebenarnya Nissa nak buat signboard, lepastu bila fikir balik tak selesa pulak kalau Nissa je yang baru sebab bosmi nak guna signboard yang lama je. Then, bincang punya bincang dengan @uvprintstation, akhirnya keluarlah idea nak buat suprise led box Syahmi Sazli Production ni.

Boleh doh baba mung belajar wak suprise sekali ko bini mung ni

Dua tahun kami berkongsi office yang kecil & sekarang alhamdulillah masih berkongsi lagi tapi dengan lebih selesa.

Terima kasih suamiku menjadi tulang belakangku, sentiasa support apa yang bini buat walaupun tahun lepas ke laut cina selatan tapi tetap hadooo.

Kejutan buat suami

Terkejut dengan hadiah isteri.

Menjengah diruangan komen, rata-rata peminat menyukai gaya pasangan yang kelihatan santai walaupun sudah bergelar jutawan dengan kejayaan filem pertama mereka.

“Doakan kami kekal macam ni ye”- Anissa


“Anak Lelaki Kena Pandai Buat Kerja Rumah.” Yana Samsuddin Kongsi Tip Didik Anak Ringan Tulang Dapat Pujian Ramai

Mendidik anak-anak bukan hanya sekadar bab pelajaran, sebaliknya merangkumi semua kerja. Termasuklah membuat kerja-kerja rumah.

Mungkin ada yang berpandangan anak lelaki tak wajib buat kerja rumah, namun sebenarnya tanggapan ini salah. Sepatutnya anak lelaki dan perempuan kena sama-sama diasuh untuk berbuat demikian.

Bagi pelakon Yana Samsuddin yang rajin berkongsi tip mendidik anak ada memuat naik satu perkongsian dalam mengajar anak lelakinya melakukan kerja rumah.

Walaupun masih kecil, namun bagi Yana itu salah satu kaedah yang baik kerana awal-awal sudah mendedahkan anak-anak dengan tugasan rumah.

Selain mendidik anak lelaki ringan tulang, aktiviti sebegini juga sebagai satu cara mengasah kemahiran si kecil selain dapat mengeratkan hubungan ibu dan anak

Dah 3 bulan tak cuci kusyen kerusi. Hari ni baru teringat nak cuci. Ada 6 kerusi, cuci 3 dulu. Takut tak kering… .

Momy tolong jawab ” tak pa lah mak, kita kena dedahkan aktiviti dengan anak kita. Lagi lagi kerja mencuci ni. Karang dah besar tak tahu macam mana cara nak cuci. Budak lelaki paling bagus ajar kerja cuci cuci ni. Dah besar nanti tak lah suruh perempuan je yang buat kerja cuci cuci ni… ” membebel mommy … .

Hahaha mak cakap sepatah , anak jawab banyak… .

Manakala mateen masih kusyuk sambung menyabun dan memberus kusyen kerusi. .

Hakikatnya memang kita kena bagi anak kita tengok kita ketika menukang ke, menyapu ke, mencuci baju ke , mencuci kereta ke, cuci pinggan ke. Asas supaya dia nampak, dia rakam dalam kotak minda dia, dah besar tau lah dia nak buat macam mana.

Sebab mommy rasa mommy tahu banyak benda kerja kerja rumah dan menukang ni sebab selalu tengok mak dan abah buat kerja semua tu… .

Sekarang saya tengah korek tanah nak tanam pokok pun riuh panggil anak suruh tengok… hahaha.. kepoh… .

So, kepada suri rumah yang selalu dukung anak ketika masak ke atau tengah buat kerja, tahniah!! Anda telah melahirkan anak yang rajin juga bila dewasa nanti.

Nyata aksi comel Mateen dan mamanya ini mendapat pujian dari pengikut dilaman instagram. Rata-rata bersetuju dengan kaedah yang dipraktikkan oleh Yana kepada anak lelakinya itu.


Bukan Jer Dapat Jimat Sabun Pencuci Pinggan, Buih Pun Banyak.  Guna Garam Je Dari 1L Dapat 5L, Tahan Sampai 5 Bulan!

Lepas masak dan makan, tibalah pula aktivioti mencuci pinggan mangkuk dan segala peralatan yang diguna pakai. Sedar tak sedar, sabun makin berkurang dan kena top up semula.
Bagi ibu-ibu yang nak menjimatkan belanja membeli sabun, boleh cuba tip mudah ini.
Hanya menggunakan campuran garam, bukan sahaja dapat menggandakan sabun tersebut, bahkan buih pun banyak. Nak cuba? Jom baca tip ini.
Ni bukan pasal resepi masak tau.. Tapi nak kongsi tips jimat sabun pinggan untuk suri rumah sekalian.. 🙂 Jimatlah juga belanja dapur kan…
800ml sabun, kita boleh gandakan menjadi 5 liter sabun…
Katakan 1 liter sabun tahan guna sebulan, 5 liter tahan 5 bulan… ok tak?
Saya seronok sangat sebab buihnya tetap banyak walaupun kuantitinya dah digandakan. Maklumlah saya suka main buih masa basuh pinggan mangkuk periuk bagai..
Mudah je..
Hanya 5 liter air + 800ml sabun (tak kira jenama apa pun, saya guna sunlight) + Garam pakej kecil (anggaran secawan).. Gaul dalam baldi atau bekas besar yang sesuai.. Siap…!
Nak gandakan 400ml je? Boleh, saya pun guna botol sabun sunlight yang 400ml tu je. Dapatlah 2400ml… Hanya kecilkan nisbah asal di atas (nak mudah faham bahagi 2 je sukatan atas tu)..
Refill guna bekas yang sesuai tau, lagi bagus guna semula botol sabun pinggan yang memang dah habis tu.. Kalau selain tu, tulis caption kat bekas tu ‘ni sabun pinggan ye..’
Guna seperti biasa. Tak cuba tak tahu.. Saya dah cuba
InsyaAllah kesannya tetap sama sabun asal walaupun dah agak cair dari kepekatan asal. Yang penting bagi saya banyak buih dan barang basuhan pun bersih tanpa minyak..
Selamat mencuba untuk lebih jimat..
Sangat membantu jimat belanja..
Asalnya 1 botol boleh jadikan 5 botol..

Refill sabun pinggan dalam bekas yang ada je… Jumpa lah yang ni, kena tulislah ‘sabun pinggan’ ye. Ni saya guna nisbah 2000ml air + 400ml sabun + garam ½cawan.. Memang masih berat lagi walaupun dah hampir sebulan… AlhamduliLlah.. Suka³……


“Saya Mencuri” Shiera Terbawa Balik Seluar Dari Pasaraya, Rupanya Ramai Boleh ‘Relate’!

Mak-mak ni bila buat sesuatu, takkan selalunya fokus. Mesti dalam pemikirannya ada berfikir perkara lain.

Samalah ketika shopping, waktu tu kepala mesti tengah fikir nak ambil barang apa lagi, nak masak apa balik nanti dan sebagainya sehinggakan boleh berlaku kejadian yang tidak diingini.

“Eh balik selamba ek ni sebenarnya dah 2 kali jadi barang atas bahu main keluar tak bayar. Ingat tudung wei” tulisnya di ruangan kapsyen perkongsiannya.

Meninjau di ruangan komen, bukan Shiera sahaja yang melalui situasi sama malah, ada juga beberapa pengikutnya yang turut berkongsi yang mereka alami. Bukan itu sahaja, ada juga yang terhibur dengan cara penceritaannya yang dikatakan lawak itu.

Baca juga :-


Memang Tak Percaya, 4 Bahan Ni Digabungkan Jadi Racun Serangga Perosak, Kucing & Tikus Pun Boleh Juga!

Tanaman dan pokok-pokok yang kita tanam jika hidup subur buat kita rasa senang hati. Malah berbakti kepada tanah ini memang meninggalkan kepuasan yang berbeza bagi yang menanamnya.

Itu jika tanaman kita subur dan segar. Macam mana pula jika kesemuanya habis diserang serangga perosak? Memang geram melihatkan tanaman mahupun pokok bunga-bungaan kesayangan yang dijaga sempurna rosak dek dikerjakan serangga perosak.

Namun siapa sangka campuran empat bahan ini iaitu bawang putih, cili padi, minyak masak dan sabun mampu menjadi racun pada serangga ini.

Paling best tak hanya serangga tapi juga boleh jadikan semburan untuk kucing dan tikus yang suka meninggalkan najisnya di satu-satu kawasan. Dua haiwan ni pasti takut nak ‘membuang’ di situ lagi. Jom cuba petua ni.

Bahan-bahan:

5 ulas bawang putih

5 biji cili padi.

1 cawan air

1 sudu minyak masak

1 sudu serbuk sabun pencuci

Botol ‘Spray’

Caranya:

1. Tumbuk bawang putih dan cili padi.

2. Bancuh bahan yang telah ditumbuk dengan 1 cawan air kemudian tapis.

3. Tambah air dan jadikan 1 liter cairan tadi, kemudian masukkan ke dalam botol semburan.

4. Setelah itu, masukkan minyak masak dan serbuk sabun pencuci.

5. Goncang bancuhan tadi hingga larut dan semburkan pada pokok, pada waktu pagi atau petang. Seminggu sekali atau
mengikut suka.

Selamat mencuba!

Sumber: Kebun bandar


Jangan Terlalu Risau Bila Anak Lambat Pandai, Setiap Anak Ada ‘Time’ Untuk Tunjuk Kebolehan Diri.

Setiap ibu bapa bimbang apabila anak tidak menunjukkan perkembangan positif dalam bidang akademik.

Anak sepatutnya sudah mahir membaca sebaliknya masih tidak lancar dalam pelajarannya.

Situasi ini mengakibatkan segelintir ibu bapa mengalami tekanan. Namun ada juga ibu bapa beranggapan ia sebagai suatu proses pembelajaran buat anak yang lambat dari segi akademik.

Begitulah pendekatan yang dilakukan oleh lelaki ini dalam keluarganya. Menerima kekurangan anak seadanya dan percaya akan tiba masanya anak sudah bersedia untuk mengikuti pembelajaran dengan penuh minat.

Semoga perkongsian ini menjadi motivasi buat ibu bapa yang bimbang dengan pencapaian akademik anak.

Seterusnya ikuti perkongsian beliau.

Jangan terlalu risau kalau ada anak yang lambat pandai. Slow. Blur. Kurang pickup. Bantu dia untuk ada minat belajar je dulu. Slow tak apa. Jangan stress.

Saya dulu masa darjah 4 masih belum pandai baca Al-Quran. Huruf ظ ط ض masih tertukar. Banyak sangat main tak fokus mengaji. Padahal anak tok imam.

Turning point saya berubah jadi minat nak belajar bila dalam kelas di sekolah ada seorang ustaz suruh saya baca perkataan-perkataan arab di papan tulis tapi saya tak boleh baca. Malu sangat. Masa tu pertengahan tahun darjah 4.

Nasib baik ada kawan sekelas tolong bacakan, saya ikut bacaan dia.
Selepas balik dari dari sekolah hari tu terus bertekad akan belajar betul-betul. Adik saya Siti Sarah Ismail yang darjah 3 tolong ajar saya baca Al-Quran.

Ayah mengajar juga tapi ayah lumpuh separuh badan sebab stroke jadi tak mampu mengajar dengan sempurna. Tak malu walaupun belajar dengan adik. Sepatutnya abang ajar adik. Kena marah dengan adik no hal lah.

Dah bertekad nak pandai mengaji.
Bila fokus dan istiqamah, Allah bagi terang hati alhamdulillah. Ketika darjah 5 saya terpilih untuk jadi wakil sekolah dalam pertandingan hafazan Al-Quran. Alhamdulillah UPSR dapat straight A.

Moral of the story, lambat tak apa yang penting pastikan anak-anak ada minat belajar. Biasanya slow dan tak pickup tu sebab tak minat belajar. Kalau dah minat semua jadi senang insyaaAllah. Setiap orang ada timeline masing-masing.

Sekarang saya mengajar anak-anak istiqamah tak perlu nak laju sangat. Stress kalau terkejar-kejar boleh menyebabkan burnout terus hilang minat belajar.

Jom turut serta bersama e-keluargagader Bonding Day #dirumahaje secara virtual!
Bukan sahaja dapat eratkan hubungan dengan keluarga tersayang, tapi boleh lakukan aktiviti yang menceriakan bersama-sama. Hadiah menarik menanti anda sekeluarga!


Ikut Cara Ni Agar Hubungan Ayah & Anak Mesra. Senang Je Pun Nak Buat!

Sering dilihat kebiasaannya si anak akan lebih rapat dengan ibunya berbanding si ayah. Mungkin kerana ibu punya banyak masa bersama atau kerana sifat ibu yang lebih berlembut menjadikan anak memilih untuk rapat dengan ibu. Manakala akan menjauh dengan ayah yang dilihat begitu tegas dan garang. Jika tiada usaha dilakukan, akhirnya hubungan antara anak dan ayah akan hambar, renggang dan akhirnya seakan menjadi orang asing dalam keluarga.

Strategik membina kemesraan ayah & anak

2. Seorang ayah jangan berat mulut untuk memuji kejayaan anak. Bila ini sering diucapkan  oleh seorang ayah pasti akan dihargai dan menjadikan anak bangga mempunyai seorang ayah yang prihatin tentang kebaikan atau kejayaan yang dilakukan.


Bagaimana Nak Ajar Anak Suka Solat Agar Mereka Melakukan Dengan Mudah Dan Rajin. Ikuti Tip Ini.

Mendidik dan mentarbiyyah anak-anak untuk solat tidak semudah kita jangkakan. Oleh itu, ibu bapa perlu tanamkan sifat rajin dalam diri anak untuk solat, menjadi anak yang soleh dan sabar.
Terdapat pelbagai cara untuk tanamkan sifat suka solat dalam diri anak. Ikuti cara ini dan moga mendapat menfaat bersama.

1) Ajar anak suka dengar azan

– Sewaktu azan, suruh anak diam, dengar dan menghayati sama-sama.

– Kuatkan suara ketika menjawab azan supaya anak dapat dengar.

– Jelaskan kepada anak anda tentang azan iaitu panggilan untuk solat.

– Ketika mahu solat, suruh anak anda yang azan atau iqomah. Ini dapat menaikkan semangat mereka untuk solat.

2) Ajak anak cara berwuduk

– Sebaik sahaja azan, cepat-cepatlah ajak anak anda berwuduk bersama-sama.

– Tampalkan poster wuduk yang menarik minat anak anda di bilik air. Boleh sahaja gunakan karakter animasi yang digemari anak anda. Pasti hari-hari mereka mahu lihat dan belajar untuk wuduk.

3) Ajar anak sejak dari kecil

– Biasakan solat depan anak.

– Latih anak anda pergerakan solat ketika mereka bermain. Contohnya ajak mereka bersenam tetapi dengan gaya bersolat.

4) Memberi pujian

– Tingkatkan kecintaan anak anda tentang solat dengan memberi pujian.
“Alhamdulillah, hari ini abang solat. Bagus anak mama ini. Mama dan abah sayang abang. Allah lagi sayang abang.”

– Tambahkan lagi dengan pelukan kasih sayang agar anak anda rasa lebih dihargai.

5) Dengarkan bacaan dalam solat

– Lafazkan bacaan ketika solat dengan sedikit kuat dan dapat didengari dengan jelas oleh anak anda. Ayat-ayat al-Quran sememangnya boleh memberi ketenangan dan perhatian untuk anak lebih fokus mengikuti setiap pergerakan solat.

– Tapi perlu diingatkan, pilihlah ayat-ayat yang lebih pendek agar anak anda mudah fokus dan tidak mengganggu perhatian mereka.

6) Solat Berjemaah dan ajak ke masjid

– Biasakan diri untuk solat bersama-sama. Dan paling terbaik jika ajak anak anda ke masjid.

– Tanamkan perasaan cintakan masjid dan menjaga tingkah laku ketika berada di dalam masjid. Jika mereka sukar untuk mengawal diri, jangan marah. Nasihat dengan lemah lembut.

7) Sediakan ruang solat khas di rumah

– Tampal poster-poster solat berwarna-warni yang dapat menarik minat anak anda untuk selalu masuk ke ruangan solat.

8) Hadiahkan kelengkapan solat

– Alangkah seronoknya anak anda apabila menerima hadiah kelengkapan solat yang cantik dan berwarna-warni. Ia dapat mendorong anak anda lebih bersemangat dan seronok untuk solat setiap hari.

– Anda juga boleh mengajak anak anda untuk beli kelengkapan solat mengikut pilihan kesukaan mereka. Semoga usaha mendidik anak akan lebih berkesan jika anak anda menggunakan pakaian solat kegemaran mereka sendiri.

9) Betulkan Cara Solat Anak Anda

– Tegur dan ajar cara solat anak anda dengan berlemah lembut dan berhemah.

– Sentiasa perbetulkan dan ajar cara solat anak anda untuk dia solat dengan betul.

10) Selalu berdoa untuk anak

– Jangan pernah berhenti berdoa untuk mendapatkan anak-anak yang soleh dan solehah yang mudah diajak solat dan cintakan solat.

Sumber:www.khalifahdidik.com


Banyak Bertanya Berbanding Baca Tip Di Internet, Nad Zainal Ibu Moden Yang Tak Suka Dedahkan Anak Pada gajet.

Bergelar ibu bapa dalam usia yang muda tidak menampakkan pasangan ini kekok. Sementelah buah hati kesayangan mereka, Fahad Ibrahim atau nama manjanya, Yem  cukup mudah dijaga, biarpun lasak dan mudah rapat dengan orang yang baru dikenali.

“Cara didikan anak pada saya tidak masalah. Jika ibu moden lain lebih suka mendedahkan anak-anak dengan gajet, berbeza dengan saya. Kami suami isteri tak suka Yem selalu bermain gajet termasuklah telefon mahupun televisyen. Tiada istilah telefon di tempat makan. Kalau kami nampak dia ralit dengan televisyen, cepat-cepat kami tutup. Sekarang dia dah pandai sebut beberapa perkataan, jadi kami beli flash card dan pagi  10 minit dan sebelum tidur 10 minit kami akan ajar. Walaupun dua perkataan itu dah memadai dan tidak mahu terlalu ‘push’ dia.

“Berbanding membaca tip di internet, saya lebih suka bertanya kepada kawan-kawan yang lebih berpengalaman. Itu lebih mudah kerana mereka sudah pernah melalui berbanding membaca buku atau melayari internet. Soal bab kesihatan, sepertimana ibu bapa lain saya dan suami memang menitikberatkan soal kebersihan. Terutama suami yang agak tegas bab pemakanan.  Makanan segera misalnya tidak elok untuk kesihatan, jadi suami tidak suka mengamalkannya berbanding saya yang tidak kisah sangat. Kalau boleh kena kurangkan pengambilannya.

“Yem sangat rapat dengan kami berdua, lasak dan nombor satu suka berkawan sehingga ada budak-budak yang ‘rimas’ dengannya. Selain itu, dia cepat ikut perangai ‘tak elok’ kami berdua seperti cepat marah, perengus dan apa yang ayahnya buat seperti menari dia akan ikut. Cepat pula dia ikut benda yang tak elok, “seloroh Nad lagi tatkala ditanya mengenai perangai anaknya itu.

Ditanya mengenai keterujaan sebagai ibu untuk memberikan makanan kepada anak hasil air tangan sendiri, akui Nad setakat ini belum berpeluang berbuat demikian.

“Secara jujurnya saya memang tidak memasak. Dulu pernah cuba, tetapi Yem tidak mahu makan sehinggakan saya jadi tawar hati untuk memasak lagi. Tetapi akan datang insyaAllah saya mahu belajar memandangkan Yem nampak keinginan untuk makan terutama Nasi Goreng Cina.

“Dalam soal mendidik, kami memang tegas dan tak suka manjakan anak. Cuma datuk dan nenek memang sangat manjakan yem. Kebetulan dia cucu sulung untuk kedua belah ahli keluarga. Tetapi kami akan terangkan kepada famili kenapa tidak boleh terlalu manjakan anak kami dan mereka boleh terima,” ujar Nad yang tinggal sendiri tetapi akan menghantar anaknya ke rumah mentuanya apabila dia dan suami ada kerja luar.

Tidak suka bawa anak ke lokasi

Tidak suka membawa anak ke lokasi penggambaran, akui Nad mereka suami isteri sudah sepakat untuk menjaga sendiri anak. Jika kedua mereka ada kerja luar barulah urusan penjagaan anak diserahkan kepada nenek dan atuknya.

“Dari segi profesionalisme, saya rasa tidak wajar untuk membawa anak  ketika bekerja. Ia bukan memudahkan bahkan boleh mejejaskan kualiti dan masa orang lain. Bayangkan kalau krew lain yang sudah ada anak isteri boleh tinggalkan mereka, kenapa saya mahu mementingkan diri berbuat demikian. Lagipun jika bawa anak ke tempat kerja bukan sahaja membuatkan anda tidak boleh fokus, malah melambatkan kerja.

“Jadi, pada saya tidak wajar, sebaiknya saya akan tinggalkan anak dengan suami jika ada shooting dan apabila suami ada kerja luar, saya pula yang akan mengambil alih tugas menjaga anak. Apabila kami berdua ada kerja luar, barulah Yem akan dihantar kepada datuk dan nenek untuk dijaga,”ulas Nad yang mahu memberi sepenuh kasih sayang dan didikan kepada anaknya Yem sebelum memikirkan untuk menambah ahli baru dalam keluarga mereka.

Pilih bisnes kasut

Mengulas lanjut mengenai kerjaya seni usai bergelar ibu, Nad Zainal atau nama sebenarnya Farah Nadia Bint  Zainal Abidin  aktif dalam bidang lakonan, Nad Zainal juga menceburi bidang bisnes iaitu dalam penghasilan kasut. Selain dilantik duta untuk produk untuk Beyond Rich Sdn Bhd, pengeluar produk kecantikan jenama Audela.

“Jika selebriti lain memilih pakaian mahupun kosmetik untuk bisnes, tetapi saya lebih gemar pada kasut kerana jarang orang buat. Saya punya keutamaan tak perlu terlalu tinggi, yang penting keselesaan,  cantik, harga yang berpatutan dan buatan Malaysia. Saya juga tidak keluarkan dalam kuantiti yang banyak kerana ia limited tetapi harga berpatutan. Saya akan kongsi idea bersama rakan kongsi untuk idea rekaan dan sasaran untuk pasaran adalah merangkumi pelajar dan wanita berusia 35 tahun.

“Walaupun ada bisnes sendiri, saya perlu uruskan bahagian pemasaran dan promosi di media sosial untuk produk Audela. Manakala untuk jenama kasut FarrabyNadZainal pula, ada rakan kongsi, Ezza dan jika tidak sibuk dengan shooting, masa saya dihabiskan untuk bisnes pula.

“Lagipun, untuk kasut ini dilakukan dari rumah dan saya akan curi-curi masa untuk melakukannya. Nama untuk jenama kasut ini diambil dari nama sebenar saya Fara yang digabungkan dengan nama komersil saya.

“Memang sambutan sangat baik pada kasut keluaran kami walaupun hanya menjual melalui online, tapi kalau boleh saya saya mahu membuka kedai kasut sendiri. Saya mahu pelanggan rasa dan lihat sendiri produk sebelum beli, jadi mereka lebih yakin dengan produk. Jadi saya rasa produk yang bagus kena ada kiosk atau kedai sendiri supaya lebih elok dari segi pemasaran,”ulas Nad Zainal lagi.


‘Menjadi Isteri Tak Penat, Jika Suami Faham Tanggungjawab.’- Ustazah Noor Laila Aniza Nasihat Agar Rumahtangga Kekal Bahagia

Sudah tentunya hubungan suami isteri ini seperti satu hubungan yang saling melengkapi. Malah akan mendapat manfaat apabila suami isteri bahagia dan gembira dalam rumah.

Pastinya apabila kita berada dalam satu perkahwinan, kita ingin melayarinya dengan penuh ketenangan dan kasih sayang.

Namun, kadang kala, ada segelintir sikap suami membuatkan isteri berasa kecewa dan ‘penat’ dengan sikap tidak membantu mengguruskan rumahtangga.

Sebagaimana perkongsian Ustazah Noor Laila Aniza Binti Zakaria ini. Namun, jika dilakukan bersama, ia pastinya membahagiakan pasangan.

INI SEBAB ISTERI RASA PENAT

Senyum & simpati saya meneliti luahan rasa seorang wanita. Dia dan suami sama-sama bekerja. Namun kerja rumah dia yg buat dari memasak, memasuh, menyediakan makan pakai, mengurus anak-anak. Suami tolong sikit-sikit sahaja. Akhirnya dia jadi penat dan letih.Sampai tak boleh sentiasa muka manis depan suami. Sampai dia biasa tinggi2kan suara pada suami.Letih, penat, tension atas alasan buat semua sebab wajib taat suami. Pernah saya melihat seorang makcik yg kaya raya,suaminya memang sediakan semua untuknya dan dia tak perlu bekerja.Saya tengok dia iron baju, tiba-tiba dia kata pada saya,
“Makcik ni dah macam hamba dalam rumah ni. Suami balik sekali sekala, sibuk dengan kerja tak habis2…”

JANGAN IKUT RUMAHTANGAGA ORANG LAIN

Kerana itu bila bercakap tentang soal tanggungjawab isteri & tanggungjawab seorang ibu, kita kena faham sebelum bercakap. Kita kena belajar sebelum melalui. Bukan ikut-ikut rumahtangga orang lain. Suami kena faham agama & faham apa yg Nabi ajar. Isteri kena faham agama & faham apa yg Nabi ajar. Bukan ikut budaya Melayu. isteri buat kerja bagai nak rak, suami duduk relax. Atau isteri buat bnyk sgt kerja, suami tolong sikit2…Allah hu Akbar! Lepas tu masam muka pada suami yg hakikatnya Nabi dah cakap org yg masam muka pada suami ini, Allah melaknat dia sampai dia berbaik dgn suaminya kembali…Sebab tu perempuan yg baik ialah perempuan yg bila suaminya memandang dia, suami dia akan rasa senang & bahagia. Tapi bagaimana nak muka manis kalau bahu asyik terbeban kerja rumah & urus anak tak pernah habis.

JANGAN IKUT BUDAYA MELAYU TAPI IKUT CARA NABI AJAR

Wajib bagi wanita bercantik-cantik  untuk suami, menyayanginya sepenuh hati, berlemah lembut padanya,tidak meninggikan suara,setia & taat selagi tidak melanggar perintah Allah,berkata baik padanya dan sentiasa syukur & bermanis muka. Berapa ramai wanita buat kerja rumah macam nak mati, tapi muka amat susah nak manis dgn suami, tengking2 suami,susah nak senyum dgn suami, ada pula mood2 hari ni nak bercakap, esok nak diam. Ada pula bertekak pasal kerja rumah tak habis-habis.

Jangan ikut budaya Melayu. Ikut apa yg Nabi ajar.

Saya berforum dengan penceramah & pakar kaunseling rumahtangga terkenal, orang datang padanya untuk cari jodoh, org datang padanya juga untuk bercerai.Namanya TUAN HJ HUSSIM, sahabat baik Dato Fadzilah Kamsah. Lebih kurang seusia beliau. Dia mengaku sangat bahagia bersama isterinya…
Katanya,” Sy bangga nak bagi tahu semua, dulu waktu anak-anak kecik,sayalah tukang cuci punggung anak2, salin lampin, sampai anak pancut kat muka, saya lah tukang basuh baju lampin semua…tu kerja saya…Isteri sy kata, abg, malam2 abg ambik alih buat kerja tu semua ok…kita sama2 kerja…saya nak bagitahu dalam rumahtangga, suami kena rajin.Tak boleh malas…Lani dah senang, baru saya cari pembantu kat isteri saya. Tapi saya bangga nak bagi tahu itu yg sy buat dalam rumhatangga selama ini.Jemur baju kat luar, jiran sebelah tegur. Semua tu kerja saya dan sy tak malu mengaku..”

SUAMI KENA RAJIN BARU ISTERI TAK PENAT

Berforum pula sy dgn USTAZ NIZAM KADIR, Tanyalah Ustaz TV9 katanya..suami kena rajin, sampai siapkan makan untuk isteri sampai isteri boleh mkn, siapkan pakai sampai suami tolong iron baju isteri, siapkan rumah sampai suami yg jaga kebersihan rumah, mengemas semua suami, Habis isteri? Isteri sediakan diri untuk suami, bercantik2,picit2 suami, bermuka manis. Kalau isteri buat kerja rumah, isteri dapat pahala, Sebab tu kalau sama2 kerja, sama2 buat, tapi suami kena lebih sebab tu memang tanggungjawab suami. Isteri kalau buat lebih, suami jangan lepas tgn pula, kena ada belas kasihan sebab ni bukan tugas isteri.Tapi hari ini perempuan buat kerja sampai tak ada masa rehat langsung, Mana tak tarik muka, mana muka tak nampak penat.Mana tak komplen suami. Macam mana nak bahagia rumahtangga.Kita hari ni org Melayu nampak suami buat lebih sikit, kita kata isteri dia queen control, Padahal itu yg Islam suruh. Org perempuan buatlah kerja macam2, dlm hati dok menyumpah seranah, dalam hati dok kata nak redho tapi tak ikhlas2 juga, sia2 saja.Last2 penat dpt, dosa pun dpt”

MEMETIK ARTIKEL USTAZ ZAHAZAN MOHAMAD:
“Menurut pendapat masyhur kalangan EMPAT MAZHAB, seorang isteri tidak diwajibkan melayani suaminya iaitu menyediakan makan, mencuci pakaian dan seumpamanya. Seandainya isteri melakukannya, ia hanyalah sebagai kesopanan atau akhlak mulia terhadap suami. Bukan kerana kewajipannya.Oleh itu, jika suami menuntut isterinya atas masalah ini ke pengadilan syariah, maka tetap isteri tidak boleh dipaksa (tidak diwajibkan) melayani suaminya. Maka, sangatlah adil kalau suami bekerja, memeras keringat untuk menanggung kehidupan keluarganya. Sedangkan isteri bekerja di rumah melayani kepentingan keluarga.
Jika isteri bekerja di luar rumah (sama2 mencari nafkah), maka sudah seharusnya suaminya turut membantu menyelesaikan pekerjaan di rumah. Apalagi jika mereka mempunyai anak yang masih kecil”

Rumahtangga masing-masing, masing-masing uruskan, Jangan kita menjadi orang yang memecah belahkan rumahtangga orang lain kerana orang yang memutuskan silaturahim tidak akan cium bau syurga kata Nabi. Jangan kita memandai-mandai menilai mengikut mata kasar kita sedangkan kita tidak belajar dan tidak ada ilmu. Ikutlah acuan yang Nabi ajarkan. Saidatina Fatimah sampai kasar tgnnya mengisar gandum, kerana Saidina Ali bekerja di luar rumah. Maka Fatimah menjaga di dalam rumah.Namun Saidina Ali yg bekerja luar rumah juga turut mengadu sakit dadanya yg amat sgt, kerana dialah tukang angkut air untuk keperluan keluarganya dan dialah juga yg turut sama membuat kerja2 rumah kerana dia tahu itu kerjanya, Saidatina Aisyah melaporkan Nabi ketika di rumahnya, bagindalah yang paling bnyk senyum pada isterinya, yg paling bnyk khidmat dan buat kerja rumah untuk isterinya….

Menjadi wanita tidak penat. Jika suami faham tanggungjawab. Menjadi suami tidak penat, bilamana semua beban kerja hilang dgn melihat senyuman, kecantikan dan kasih syg seorang isteri, Adilnya Islam  Sama-sama bantu membantu. Sama-sama memuliakan antara satu sama lain.

Semoga Allah Ampunkan kita semua.


Encik Md Yunus Ramli, Calon PN Dun Tioman Meninggal Dunia. Ramai Berdukacita & Terkejut!

Ajal, maut dan rezeki segalanya di tangan tuhan, tiada siapa dapat menghalangnya jika Allah telah mentakdirkan sesuatu perkara itu berlaku, maka berlakulah ia.

Sesungguhnya, setiap kita yang bernyawa pasti akan mati. Apabila sampai masanya ia tidak dipercepatkan atau dilambatkan walau sesaat pun.

Terkini, calon Perikatan Nasional (PN) DUN Tioman bagi Pilihan Raya Umum ke-15 (PRU15), Md Yunus Ramli, meninggal dunia awal pagi tadi.

Md Yunus, 61, dipercayai meninggal dunia pada jam 3.30 pagi akibat komplikasi jantung.

Hal ini cukup mengejutkan kita semua dan antara yang terawal berkongsi  menulis coretan rasa hati apabila mendapat perkhabaran duka ini adalah salah seorang kenalan beliau iaitu ustaz Nazmie Samarahan.

“Terkejut pagi ini mendapat berita Calon PAS/PN Dun Tioman, Pahang abang Myr Md Yunus Ramli meninggal dunia. Rasa sedih sangat.”

“Kenal sejak saya berkhidmat di Rompin Pahang. Antara insan yang membuka laluan untuk saya berkuliah di Masjid Sungai Puteri secara bulanan.

“Sering berbalas wssup dan ucapan sebagai tanda ukhwah kami yang berterusan sekalipun saya sudah tidak lagi berkhidmat di Rompin. Moga ahli keluarga tabah dan teruskan perjuangan beliau. Mohon doakan Almarhum sahabat-sahabat semua.

إنّا لله وإنّا إليهِ رَاجعُون

اللَّهُمَّ اغْفِرْ لَهُ وَارْحَمْهُ وَعَافِهِ وَاعْفُ عَنْهُ


Ummi Nazeera Positif Covid-19, Suami Jaga Anak-Anak Minta Henti Stigma Takut Bekas Pesakit

Pelakon Ummi Nazeera memaklumkan dirinya djangkiti virus COviD-19 sejak seminggu lalu.

Menerusi Instagram Story, Ummi tidak menolak kemungkinan mendapat jangkitan selepas menghadiri acara rumah terbuka Aidilfitri baru-baru ini.

“Saya ada menghadiri jemputan rumah terbuka dan mematuhi prosedur operasi standard (SOP) termasuk memakai pelitup muka tanpa bersalaman dengan orang lain.

“Namun, ketika menjamu selera, seperti biasa saya menanggalkan pelitup muka. Mungkin benda nak berlaku,” ujarnya yang menjalani kuarantin kendiri di kediamannya yang sudah memasuki hari ketujuh.

Ummi bersyukur wabak itu tidak menjangkiti ahli keluarganya yang lain terutama anak-anaknya

“Suami dan dua anak tidak dijangkiti. Semuanya bermula selepas kepala rasa berpusing-pusing dan pening berpanjangan.

“Saya juga alami simptom lain seperti demam, sakit tekak, kepala, telinga dan badan selain batuk berterusan,” tambahnya.

Sementara itu, menerusi perkongsian suaminya, Dr. Izzar Anwari dia mengambil alih tugas menguruskan rumah dan anak-anak mereka sepanjang isterinya menjalani isolasi.

“Isteri tercinta saya telah dijangkiti COVID-19. Sebab beraya la ni kan. Takpe takde rezeki boleh kena tu.

“Alhamdulillah anak-anak serta saya sekarang tak bergejala. Ummi pun bergejala ringan sahaja. Nasib baik dah amik vaksinasi. Isolasi seorang diri kat dalam bilik tengok kdrama. Sayalah kena menjaga anak-anak.

“Jom sama-sama doakan wife saya sembuh segera, serta bertambah rezeki dan keluarga bertambah bahagia. Tapi takpa, esok hari terakhir wife saya nak berisolasi. Pastu sabtu boleh sambung beraya kat luar” ujarnya.

Dr Izzar turut menasihati orang ramai agar terus berwaspada dan mematuhi cara isolasi seandainya dijangkiti virus berkenaan.

Malah, berpesan pada orang ramai agar tidak perlu mencipta stigma takut akan bekas pesakit COVID-19.

” Untuk individu yang positif C-19, wajib isolasi selama 7 hari. Tapi, boleh dibebaskan awal kalau ujian C-19 (yang diselia) tu negatif pada hari ke-4 kuarantin. Kalau dah cukup isolasi 7 hari, tak perlu ulang ujian C-19 dah. Keluarlah macam biasa lepas tu sebab kebolehjangkitan dah rendah. Maksudnya tak menjangkiti orang lain dah.

” Untuk Kontak rapat pula, kalau tak bergejala macam saya boleh keluar bekerja macam biasa n tak perlu buat ujian kendiri pun. Kalau kontak rapat bergejala, buatlah ujian kendiri C-19 pada hari 1 n ke-3. Apa2 pun, semua kenalah patuh SOP sentiasa.

” Oleh itu, tak perlulah nak stigma atau takut dengan bekas pesakit2 COVID-19. Watlek je. Pastikan dia dah cukup isolasi 7 hari di rumah je,” tambahnya.


Tanam Je Bayam Dalam Baldi Guna Penapis, Tak Perlu Tanah Tapi Hasil Tuai Gemuk-Gemuk!

Bagi pengemar bayam tentu geram tengok sayur ni gemuk-gemuk hasil tuai. Buat masak sayur lemak putih makan dengan nasi panas-panas memang hilang diet.

Bayam ni selain beli dikedai, sebenarnya tak susah nak tanam di halaman rumah. Selain ditanam atas tanah, bayam boleh ditanam dengan menggunakan kaedah dalam baldi mengunakan penapis iaitu tanpa perlukan tanah. Sesuai bagi yang tak tanah yang luas atau tinggal di apartment.

Nak tahu caranya ikuti panduan ini.

Bahan:
1 biji baldi bersaiz kecil
1 bekas tapis saiz ikut besar baldi
Coco peat secukupnya
Filterwool
Biji benih
Air
Baja AB

Berikut adalah langkah-langkah mudah penanaman bayam menggunakan penapis DIY.

1. Buat lubang pada tapis seperti dalam gambar di bawah
2. Letak tapis dalam baldi dan ukur kedalaman. Saya guna bambu saja. Tandakan di kayu separas dasar tapis.

3. Ketepikan tapis dan tandakan bambu tadi di tepi baldi.
4. Tebuk yang di tanda guna paku panas. Tujuan lubang utk air overflow.

5. Gunting filterwool mengikut lebar lubang tapis yang ditebuk. Panjang filterwool hendaklah mencecah hingga dasar baldi.

6. Masukkan air sehingga paras lubang overflow, saya guna air biasa dulu. lagi bagus yang tiada campuran klorin.

7. Letakkan tapis dalam baldi. Tutup tapak tapis dengan sekeling filterwool supaya sabut tidak jatuh ke dalam air kelak.

8. Tambah sabut basah atas filterwool dan ratakan

9. Taburkan benih bayam keatas sabut. Kalau boleh jangan terlalu padat (gambar diatas).

10. Spray air biasa supaya benih turut basah.

11. Tutupkan 2-3 hari guna piring pun ok supaya benih cepat cambah.

12. Lepas benih mula bercambah, tukar air dalam baldi dengan air baja AB. (10-15ml ab+2L air)

13. Boleh terus dedahkan pada cahaya jika benih sudah mula tumbuh seperti gambar diatas.

14. Tambah air baja AB jika air berkurangan. Pada peringkat awal, sumbu baru agak kurang berfungsi. Sabut tu perlu di spray supaya sentiasa basah.

15. Tadaa! inilah hasilnya, korang boleh la tuai bayam selepas 4-6 minggu.

Mudahnya. Apa lagi, tanam aje bayam dalam baldi ni!

Sumber: Euzie Byna

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


Hati Ini Kalau Tidak Dibelai Akan Merajuk. Tak Nak rasa Begitu, Buat Macam Saranan Wanita Ni!

Fahami hati wanita dan hargailah wanita, itu yang sering kita canangkan pada orang lain untuk meraka benar-benar dapat memahami diri kita sebagai wanita, isteri dan ibu di dalam keluarga.

Pun begitu, mungkin ada yang terlepas pandang tentang menjaga hati dengan tidak menunaikan keinginan sekali gus terlupa untuk membahagiakan hati sendiri. Umumnya, hingga isteri itu akan lebih memahami suami, anak-anak dan bila menyentuh hal diri sendiri kita anggap semua itu boleh dikemudiaankan. Akhirnya membuatkan kita sendiri merajuk dengan layanan yang diterima oleh orang sekeliling. Tidak mahu terus terasa di dalam hati, elok kiranya kita fahami perkongsian daripada wanita ini.

Hati ini kalau tidak dibelai akan merajuk.

Kawan,

Penah merajuk time suami buat bodo tak layan apa kita cakap? Atau penah merajuk anak asyik menangis meragam tak tau apa yang dia nak? Kita pun sedihla, menangis bagai. Rasa orang tak sayang. Rasa orang tak paham kita. Rupanya.

Bila Kak Lis pi belajar. Sebelum kita merajuk dengan orang, jangan biar kita merajuk dengan diri sendiri. Allah. Macam mana tu?

Macam ni. Penah satu masa dulu kala Kak Lis selalu berkira-kira dengan diri sendiri. Apa apa pikir orang lain dulu. Family dulu. Anak dulu. Suami dulu. Orang lain dulu. Pendek kata untuk diri sendiri takde pun takpe!

Bagus kita selalu memikirkan kebahagiaan orang tapi kan lebih bagus kita masukkan diri kita skali dalam kebahagian tu.

Penah dulu.

Masa masak, biarlah orang lain makan dulu makan yang best best. Kita takpe lambat. Makan yang ‘balance’ pun takpe. Ni contoh.

Masa shoping. Duit perabis setel beli barang anak anak or rumah ke. Untuk sendiri takde takpe. Kasut ke beg ke baju ke. Takkkkkpeeerr pakai je yang lama. Elok lagi tu. Pakai sampai buruk. Yang penting orang lain okey.

Rupanya diam-diam hati sendiri makan dalam. Dalam diam hati sendiri melukai diri. Sampai satu tahap mulalah timbul rasa-rasa jahat. Rasa orang tak sayang kita, rasa orang tak hargai kita, rasa penat giler ko kita korban macam macam untuk orang.

Itula kesan bila kita tak hargai diri kita sendiri. Kita mula nampak salah orang pada kita.

Habis macam mana? Kita sendiri tak hargai diri, tak sayang diri. Apa lagi orang lain?

Rupanya, kita perlu hargai diri. Raikan diri. Reward diri sendiri tiap kali kita cuba bahagiakan orang lain. Walapun hanya dengan membeli sebatang aiskrim untuk diri sendiri pada hari tu.

Bila kita tengok aiskrim kon Cornetto Kit Kat tu je hati kita dah happy. Apalagi bila kita gigit aiskrim  rasa perghhhh sedap sejuk cair coklat dengan kekacang dia dalam mulut. Kita pun cakap “Alhamdulillah sedapnyaaaa”. Kita pun happy je hari tu. Kita dah reward diri kita. Dalam bahasa sains kita dah pujuk RAS kita.

(RAS = Reticular Activating System)

Atau membeli coklat Ferero Rocher yang giler sedap feveret kita tu untuk diri kita sendiri je. Ala baru RM3.75 je kot dapat 3 biji. Jadilah.

See. Hargai diri tak semestinya perlu duit banyak atau benda mahal. Reward hargai diri.

Kalau tak nak beli?
Ni dah penat yakmattt masak sampai sejam kat dapur siap pakej basuh pinggan penuh sesink. Habis basah baju. Bisa betis berdiri lama. Reward diri. Masa makan tu amik peha ayam yang paling besar dan nampak sedap sekali. Hahaha.

Aci la kan. Pujuk hati kita. Sayang hati kita. At least kalo abang tak puji aku masak sedap tak apo. Yang penting aku dah baham peha paling besar. Kakaka. Nampak kan? Apa je. Buat setiap hari.

Apa lagi reward diri dengan emas 3 kilo lagi la bagus. Silakan. Haha. In shaa Allah kita lagi sayang diri kita. Kita tak mudah terasa kalau orang tak pujuk puji kita lagi. Kita bahagia, orang lain pun akan bahagia. In shaa Allah kan.


“Cerai Isteri Sarat Mengandung, Bila Tengok Anak Baru Lahir Gugur Air Mata Jantan.” Cuba Rujuk Demi Anak, Perkongsian Lelaki Ini Wajar Jadi Iktibar

Walaupun cuba berbaik kembali usai bercerai, namun ternyata anak tidak mampu membuatkan ikatan tersebut menjadi teguh andai hati tidak sepenuhnya menerima. Lalu, pasangan ini mengambil keputusan untuk berpisah buat kali kedua, namun masih berbaik demi anak.

KISAH KU INGINKAN

“Berakhir sudah pencarian dalam cinta…berlagu di ikatan suci kita..”

Kata kata adik sepupu saya bermain di minda. Betul juga budak ni cakap, business dah stabil, hidup dah makin tenang, boleh dah ni nak kahwin.

Pada masa sama masih teringat pengalaman tahun 2013, ku sangka kan panas sampai ke petang rupanya hujan di tengahari. Saya pernah bertunang tahun 2013 dengan gadis pilihan hati, namun putus ditengah jalan.

Tiada jodoh

Wehh bercinta dari 2005 masa form 6 lagi, dah kenal lama. Tapi biasa la lelaki sepanjang dari 2005 hingga 2013 ada je cinta cinta selingan. Nak di jadikan cerita, kami tiada jodoh untuk berumah tangga.

Betul lah cakap orang tua, dugaan bertunang ni hebat. Macam macam jadi, boleh dikatakan lepas bertunang dalam seminggu sehari je kami berdamai. Lagi 6 hari perang dunia. Ada je tak kena di mata cik tunang dan di mata saya.

Selepas kami berusaha sehabis baik, kami buat keputusan untuk tidak meneruskan ke alam perkahwinan. Kami ambik jalan membawa haluan masing masing. Dia pon dah kahwin dan ada anak sebaya anak saya.

Perkahwinan yang dirancang

Bila umur masa tu dah menjangkau 29 tahun, keadaan makin stabil, tekanan soalan perkahwinan semakin memuncak. Nak dijadikan cerita, mana ada masa nak bercinta, hidup saya dengan busines saya. Maka bermulah perkahwinan yang dirancang.

Ibu saudara saya kenalkan seorang gadis kepada saya. Jumpa first time terus jumpa mak bapak dia sekali. Kami pon berkenalan, lepas sebulan berkenalan kami mengikat tali pertunangan. Selepas 4 bulan bertunang, hari yang ditunggu tiba. Berlangsunglah majlis perkahwinan gilang gemilang.

Krisis rumah tangga

Resepsi je 3 kali, maka bermulah hidup sebagai suami isteri. Masa tu, Allahu nikmat nya berkahwin. Lagi nikmat bila baru sebulan kahwin bini dah ngandung. Tembakan pertama menghasilkan benih.

Bermula lah persiapan kami sebagai bakal umi dan ayah. Hari yang cerah makin gelap, langit yang terang makin mendung. Di usia kandungan bini 7 bulan, kami berhadapan krisis rumah tangga kali pertama.

Segala yang indah jadi buruk, segala yang wangi jadi busuk. Benda jadi betul betul lepas raya, saya tak dapat kawal emosi, saya drop je wife kat rumah mak bapak dia, saya terus gerak balik ke KL.

Masa sampai KL, baru sel sel otak berhubung, apa yang bodoh sangat tinggal bini mcm tu. Tapi masalah kami bukan biasa biasa, memang tak boleh nak difikir kan. Nampak kejam tapi itulah jalan terbaik yang kami ada.

Saya memang elak untuk jumpa bini masa tu, sampai lah mak mertua call saya cakap bini nak jumpa nak bincang. Dan disebabkan hati yang panas dan pendek akal, perbincangan yang baik jadi buruk. Maka terlafazlah talak ketika bini sarat mengandung.

Hilang pertimbangan

Saya tahu, memang ramai yang akan kecam dan sama kan saya dengan seorang ” Pencetus Umah ” yang viral lakukan perkara sama. Tapi hal rumah tangga bukan kita boleh nilai brother. Bila tiada pertimbangan itu lah terjadi.

Sampailah masa, bini nak bersalin masa tu, saya tak lepas tangan, tetap ikut seperti yang telah dijanjikan. Sediakan yang terbaik untuk bini dan anak yang bakal lahir. Hati berfikir, nak pergi ke tak nak.

Sampai lah ayah saya call, dia cakap cukup mudah, anak yang nak keluar tu anak kau, yang ada masalah kau dua orang, bukan anak tu. Dari KL saya pecut balik ke kuantan untuk sambut kelahiran anak saya.

Rujuk semula

Hati memang panas masa ni, tapi perasaan nak dapat anak tu lagi menebal. Saya teman gak bini dalam labour room. Brother, bukan mudah nak bersalin induce dari malam membawa ke petang esok nya baru bersalin.

Bila saya nampak je anak saya lahir, masa tu tak fikir dah ego ke, jantan ke, airmata ni memang x boleh ditahan. Berderai meraung tengok anak, masa tu nak azan kan sampai nurse cakap, sabar, relax jangan nangis azan kan anak dulu.

Saya terus datang kat bini, saya minta maaf dan rujuk semula. Bini pon minta maaf kat saya sekali lagi, masa time sakit tu dia dah berkali kali minta maaf gak. Maka berdamai lah kami dan kembali rujuk sebagai suami isteri.

Jaga anak bini dalam pantang

Bermula lah episod saya jaga bini dan anak dalam pantang. Lepas habis pantang saya bawak bini pindah KL. Tak tengok anak sehari rasa tak complete hidup. Kami duduk lah bersama di KL dan happy ever after.

Sebenarnya tidak, kami tetap ada masalah sebagai suami isteri. Masakan lidah lagi tergigit, inikan pula suami isteri. Setiap hari akan terfikir, drama apa yang akan jadi, kami ni jenis ada masalah mesti akan bincang sama sama.

Bila dah bincang pon tetap jadi masalah, dan ada pulak tokok tambah dari orang luar. Kami rasa selama ni kami berbaik hanya untuk anak. Bukan dari hati kami. Masa tu, pilihan yang ada kami duduk berasingan terlebih dulu. Dan bila kami rasa perpisahan jalan terbaik, itu yang kami lakukan.

Berhubung baik demi anak

Mana ada orang kahwin untuk bercerai brother, sama la macam kami. Namun jodoh itu bukan milik kami. Kisah yang kami ingin kan bukan terjadi seperti yang kami impi kan. Kami berpisah secara baik, tidak bergaduh. Dan hingga kini masih berhubung baik untuk anak tunggal kami.

Nasihat saya pada semua, dalam rumah tangga kenalah tolak ansur, saling bantu membantu. Jangan biar orang luar masuk campur urusan family kecil kita. Buat persiapan emosi dan fizikal. Jangan terlalu ego walaupon kesalahan dari pasagan kita. Inshaallah aman rumah tangga.

Salam Jumaat


Tabung Melancong, Lelaki Ini Kongsi Tip ‘Lock’ Duit Supaya Tak Ganggu Simpanan Tetap, Baru Puas Hati Pergi Bercuti!

Sekarang ini sana sini, ramai yang pergi melancong setelah hampir dua tahun tidak dibenarkan merentas negeri.

Namun ini melancong ini memerlukan sejumlah peruntukan kewangan. Jika tiada perancangan tentu ia akan menjejaskan dana tabungan kecemasan anda. Jadi untuk mengelak menggunakan duit simpanan, apa kata buat tabungan bercuti untuk keluarga.

Nak tahu caranya ikuti  tip ini.

1- Target & Perancangan
Untuk mencapai destinasi tempat percutian yang ingin kita pergi kita tidak boleh membuat keputusan secara tiba-tiba. Menurut pengalaman yang dikongsikan traveler terkenal Matt Harding iaitu seorang American traveler terkenal. Untuk mencapai destinasi yang ingin kita tujui kita perlu mempunyai sasaran& perancangan sekurang-kurangnya setahun sebelum tarikh yang ingin kita pilih. Hal ini penting bagi sebuah percutian ini berjaya dilaksanakan dan tempat sasaran kita itu berjaya dijejaki. Lebih detil lagi peracangan yang dibuat maka lebih jelas bagaimana untuk kita sampai ke tempat yang kita kita tujui

2- Tabung Percutian
Selepas mempunyai perancangan yang lengkap maka sampai masa untuk melaksana rancangan tersebut. Destinasi yang ingin ditujui mempunyai kos tersendiri yang perlu kita laburkan. Jadi untuk mengelakan kita menggunakan duit dari sumber yang tidak sepatutnya maka kita perlu asing atau tabungkan wang pelaburan tersebut ke satu tabung khusus. Namun apalah makna sebuah tabung sekiranya kita tidak mampu konsisten dalam menabung jadi komitmen dalam menabung teramatlah penting bagi mencapai objektif percutian kita tadi. Lebih tinggi kos tempat yang ingin kita tujui maka lebih tinggi wang yang patut kita tabungkan.

Untuk percutian ke luar negara secara minimum kami sarankan agar menabung sebanyak RM5/ sehari. Sekiranya ia dilakukan secara konsisten maka jumlah yang akan diperolehi dalam masa setahun adalah RM5 X365/hari bersamaan RM 1825 . Untuk mendapatkan lagi bonus penjimatan yang maksimum. Untuk 6 bulan pertama anda keluarkan dahulu wang tersebut bagi pembelian tiket penerbangan. Ini kerana sudah menjadi trend promosi banyak syarikat penerbangan melakukan promosi harga runtuh tiket penerbangan bermula enam ke tiga bulan dari tarikh yang kita pilih. Kita juga harus alert untuk sebarang promosi dari mana-mana syarikat pelancongan kerana promosi dari syarikat penerbangan juga akan membuka promosi khas untuk syarikat pelancongan yang berdaftar untuk di promosikan kepada anda.

3- Wang Tambahan
Jangan merungut dan runsing sekiranya anda tidak mampu menabung oleh sebab kos sara hidup yang semakin meningkat. Cara lain untuk mencapai tips no.2 adalah anda boleh cuba melakukan aktiviti wang tambahan secara part time. Hari ini pelbagai tawaran buat duit secara sambilan yang boleh pilih pilih. Apa yang penting anda perlu bijak memilih lubuk duit yang tidak merumitkan dan tidak menjadi beban untuk anda melakukannya. Bukan semua perkara kita suka lakukan dan sudah pasti kita melakukan ini hanya sementara saja. Sekiranya wang sasaran menabung anda telah dicapai lebih awal dari dijangkakan maka anda boleh berhenti untuk mengerjakan aktiviti ini.

Apa yang pasti, untuk menabung ini memerlukan semangat dan displin supaya usaha ini berjaya.


Tak Ada Shortcut Untuk Cantik. Wanita 51 Tahun Ni Kongsi Amalannya!

Pastinya setiap antara kita biasa dengar ungkapan ‘Usaha Tangga Kejayaan’. Ya, inilah peribahasa yang sering kita dengar dalam kehidupan seharian bagi merealisasikan sesebuah impian hidup.

Perlu ada usaha! Sama juga halnya jika impikan agar diri kita ini kekal terlihat cantik walau telah berusia.

Usaha penjagaan kecantikan tersebut perlu dilakukan secara konsisten dan mengambil masa.

Hakikatnya, pasti ada siri penjagaan, amalan atau rutin yang perlu dipraktikkan sedari usia muda lagi.

Hal ini sebagaimana yang dikongsikan oleh Dzuriasikim Dzulkefli,51 tahun  mengenai rahsia kecantikannya.

Nak tahu detail, jom baca untuk info kita bersama.

Nama saya Dzuriasikim Dzulkefli. Saya berusia 51 tahun. Selalu orang tanya apa yang saya pakai untuk wajah. Ianya bukanlah rahsia. Saya telah menggunakan K’Hermosa selama 5 tahun tanpa bertukar. InsyaAllah dengan izin Allah ianya sangat membantu untuk wajah anda kelihatan segar dan lebih bermaya dan kulit yang lebih sihat.

TIPS MENJAGA WAJAH.

1. Pastikan jangan kerap bertukar barangan penjagaan wajah hanya kerana terpesona dengan iklan atau mengikut kawan atau kerana harga yang murah. Produk berkualiti dihasilkan dari bahan mentah berkualiti dan ianya tidak murah.

2. Apa sahaja yang digunakan untuk penjagaan diri adalah pelaburan. Diri kita adalah aset. Bukan bahan ujikaji. Pilih dengan teliti. Pastikan kita menggunakan produk selamat dan bersih lagi suci.

3. Jika menggunakan produk tempatan, sentiasa semak agar kita hanya menggunakan produk yang diluluskan oleh Kementerian Kesihatan Malaysia sahaja. Usah ambil ringan bab ini. Anda boleh telefon terus KKM untuk buat semakan ya.

4. Pilih barangan yang terbukti keberkesanannya. Seboleh mungkin yang sudah lama berada di pasaran.

5. Gunakan dengan sabar, berdisiplin dan istiqamah. Hasilnya mungkin tidak dapat dilihat dengan mata kasar dalam masa 6 bulan. Tetapi akan kelihatan sangat ketara selepas 5 tahun apabila anda berdiri di sebelah rakan seusia anda yang tidak menggunakan sebarang skincare.

6. Setelah menggunakan skincare dengan cara betul, pastikan anda membersihkan wajah dengan cara yang betul juga.

7. Tidak ada shortcut untuk penjagaan diri. Tidak ada shortcut yang BAIK bagi menjaga keremajaan kulit. Suntikan akan merosakkan wajah dan membuat wajah kelihatan tidak semulajadi. Sebaiknya jagalah apa sahaja anugerah Allah kepada kita.

8. Pastikan anda menggunakan pelindung suria setiap hari. Kulit yang terdedah kepada matahari mudah mendapat banyak kesan penuaan.

9. Tidur dan minum air dengan secukupnya. Terutama bagi wanita berusia.

10. Elakkan diri dari stress. Please handle your stress…


Asal Bincang Je, Gaduh! Ni Teknik Berbaik Suami Isteri, Elak Sifat 3M

Sedangkan lidah lagi tergigit, begitulah juga suami isteri. Tak semestinya dalam sebuah perkahwinan hanya perlu bahagia sentiasa, sesekali perlu juga momen bait-bait bergaduh manja untuk mengharmonikan lagi hubungan.

Tetapi… Tak elok juga bermasam muka berhari-hari. Setiap pergaduhan semestinya ada jalan untuk berdamai. Apa yang penting untuk berdamai semestinya komunikasi antara suami isteri, iaitu berbincang semula. Nak tahu teknik berkesan untuk berbincang suami isteri? Ikuti teknik yang diberikan oleh puan Wawa Shauqi ini untuk panduan bersama.

_________________________________________________________________________

“Dengan laki aku tu, tiap kali ajak berbincang je bergaduh.”

Dalam satu episod rancangan temubual bersama Steve Harvey, ada satu pasangan dijemput. Umur mereka, 100 dan 103 tahun. Mereka dah kahwin sejak umur 21 tahun. Maknanya dah 83 tahun bersama!

Amazing kan! Nasihat dari pasangan tu adalah,

“Be nice to each other.”
“Talk things over.”

TALK THINGS OVER’ – BERBINCANG UNTUK SETIAP PERKARA

Bab TALK THINGS OVER ni.

Tahun-tahun pertama perkahwinan saya dan suami, payahnya nak praktik yang ini. Setiap kali bincang, mesti jadi gaduh.

Pernah beberapa kali, suami akan keluar dari rumah bila bibit perbincangan nak tukar ke pergaduhan. Ingatkan kami berdua je gitu. Rupanya bila gosip sesama geng mak minah, isu ni rupanya isu sejagat.

Ada yang dah 10 tahun kahwin pun, masih tak boleh berbincang. Bincang je gaduh. Bincang je buat muka. Akhirnya, tak ada improvement pun berlaku dalam perhubungan.

Masing-masing simpan perasaan. Bila dah simpan sakit di hati, masing-masing semakin jauh. Satu isu kecil, mudah je jadi meletup.

Kami laki bini pun, kaki gaduh juga. Tapi syukurlah, bila buka ruang perbincangan, banyak perkara kami dapat improve. Bila dapat berbincang, benda yang asalnya nampak rumit, boleh je selesai.

SELALULAH BERBINCANG DARI SEKECIL PERKARA SEHINGGA SEBESAR ALAM…

Memang sangat tepatlah apa yang atok dan nenek umur 100 tahun tu pesan. Kita laki bini ni, belajarlah berbincang.

3 TEKNIK BERBINCANG BERDASARKAN 3 INDIVIDU BERLAINAN:

Cuma bab bincang ni, tak boleh main redah. Kena ikut kekdah (kaedah). Tak ikut kekdah, tudung periuk pun boleh melayang.

Ini 3 Teknik Berbincang yang saya peroleh dari 3 orang yang berlainan.

1. TEKNIK I
Teknik oleh Psikologis Akif Basri.

CONTOH:

✔ I penat. Boleh tak nak rehat?

❌ Tau tak I ni penat?

✔ I seronok dapat discuss dengan you sebelum buat keputusan.

❌ You memang tak boleh bawak berbincang eh?

Mulakan teguran dengan perkataan ‘i’ atau ‘saya’. Nyatakan apa yang kita rasa. Bukan serang pasangan kita.

2. TEKNIK BURGER
Teknik oleh Kaunselor Fadzli Aziz.

Sebelum tegur, carilah 1 perkara untuk dipuji. Kemudian barulah tegur apa yang boleh dibaiki. Kemudian, dilapisi kembali dengan pujian.

Puji – tegur – puji

CONTOH:

✔ “Saya suka penampilan awak. Segak je. Sebab mulut awak berbau je. Kalau setel bau mulut, mesti A+.”

✔ “Wah, bagus awak kemas rumah. Jangan lupa mop tau. Lepas mop, komfem tip top!”

3. TEKNIK BELI JIWA

Teknik oleh Tuan Badrul Sani.

Perempuan ni, kalau nak beli jiwa dia adalah dengan pujian. Lelaki pulak, nak beli jiwa dia kena bagi ayat penghargaan.

SUAMI PERLU…

Maka suami, rajin-rajinlah pandang mata isteri. Kalau berselisih tu, mata bertentang mata, hadiahkanlah senyuman.

Puji sikit pilihan baju atau gaya rambut yang disikat. Rajin-rajin mesej walaupun semata-mata nak kongsi lawak yang kalian jumpa di FB.

ISTERI PERLU…

Isteri pulak, rajin-rajinlah ucap terima kasih. Up sikit suami tu macam mereka dah buat kerja paling heroic atas muka bumi. Walaupun kerja yang dibantu sekadar angkatkan sampah keluar rumah.

Buat benda simple macam ni pun, kita sebenarnya tengah bina connection. Bila ada connection, nak buat correction jadi mudah.

SUAMI ISTERI ELAKKAN 3M INI!

Yang penting, elakkan 3M ni :

Kalau awal-awal dah guna 3M ni, bukan nak ajak bincang namanya. Tapi ajak berperang.

Bila 2 nakhoda kapal berperang, bukan anak kapal je tak aman. Takut-takut tak sempat berlayar jauh, kapal karam di tengah jalan.

Semoga kita mampu latih diri untuk berbincang sebaiknya. Mudah-mudahan, dapat rezeki jadi pasangan till jannah.


“Selama Ni Kami Tak Pernah Tahu Ayah Ada Jantung Tersumbat” -Nabil Ahmad

Umum tahu baru-baru ini, ayah kepada pelawak dan pengacara terkenal, Nabil Ahmad meninggalkan dunia akibat komplikasi jantung di Hospital Serdang, Selangor.

Menurut laporan Harian Metro, dia tidak pernah mengetahui bapa tercinta Allahyarham Ahmad Ismail menghidap penyakit jantung dan menyifatkan pemergian itu adalah tiba-tiba.

“Pada Khamis minggu lalu ayah sakit dada. Betul-betul dua hari selepas dia membuat kejutan kepada saya di program MeleTop.

“Jadi, dia terus dibawa ke Hospital Tuanku Ja’afar, Seremban. Kemudian, dia dipindahkan ke Hospital Serdang bagi menjalani pemeriksaan lanjut.

“Selama ini kami sekeluarga tidak pernah tahu dia ada jantung tersumbat dan tak pernah buat rawatan jantung pun sebab dia memang sihat, cuma tahu dia ada diabetis.

“Pagi kelmarin, doktor menghubungi dan minta waris datang ke hospital. Saya orang pertama sampai dan tengok dia sangat ‘struggle’ nak bernafas.

“Perbualan akhir saya dengan ayah adalah ketika mengajar dia mengucap dua kalimah syahadah.

“Kemudian adik saya sampai dan dapat duduk beberapa minit sebelum paras oksigen menurun hingga 25. Doktor terus tidurkan,” kata pelawak 39 tahun itu.

Nabil berkata, bapanya yang berusia 71 tahun itu tidak sempat menjalani pembedahan pintasan jantung apabila dipindahkan ke Hospital Serdang.

“Ayah dimasukkan ke Hospital Serdang untuk menunggu giliran menjalani pintasan jantung. Ikut prosedur kena tunggu tiga minggu.

“Tapi itulah, Allah lebih sayangkan dia. Saya rasa kehilangan tiba-tiba dan tak percaya dia sudah tiada.

“Alhamdulillah, urusan pengebumian selesai semalam dan dipermudahkan. Saya sebenarnya bersyukur Allah permudahkan urusan.

“Sakitnya seminggu saja. Saya pun tak kongsi dia sakit. Ujian dia, dia tak susahkan sesiapa,” ujarnya


Perempuan Ni Satu Je, Kalau Kita Dah Kantoi Menipu, Memang Sampai Kiamat Depa Tak Percaya. Jangan Main-Main, Boleh Jadi ‘Nighmare’ Pada Kaum Lelaki Ni

Rumahku syurgaku. Itu adalah satu ungkapan indah dan manis buat pasangan yang ingin sama-sama membina bahagia. Namun, impian itu takkan berkekalan andai ada salah seorang dari anda tidak jujur dalam perkahwinan. Memang susah untuk diterima dan sangat menyakitkan lebih-lebih lagi oleh orang yang paling kita percayai.

Harga sebuah kemaafan tidaklah boleh sampai memaksa pasangan kita untuk menerima kebohongan kita ‘membabi buta’. Tidak dinafikan, isteri ni ada kelebihan deria keenam dalam merasai apa yang tersirat di hati jika pasangan cuba menipu atau berbohong.

Jika anda merasakan bahawa suami anda sedang menyembunyikan sesuatu dari anda, selidik terlebih dahulu. Usaha membabi buta menuduh tanpa usul periksa. Cari punca kenapa ia berlaku dan cari jalan supaya hubungan anda tidak keruh dek kerana masalah tersebut.

JANGAN TIPU WANITA

” Yang abang balik lambat, p tengok bola dengan member “

Bila kita cakap macam ni, jawapan isteri :

” okay abang, jangan balik lambat sangat “

Jika kita dalam sutuasi ini, nak teruskan dengan niat atau batal kan saja niat kita? Kalau betul nak p tengok bola, teruskan. Kalau nak kelain batal kan saja niat kita tu brother.

Kaum hawa ni, dia ada kelebihan yang kita kaum adam tak ada. Kita kalau buat salah belakang dia, mesti peratusan nak kantoi tu sangat tinggi. Panca indera kaum hawa ni padu, kalah kuasa Thanos.

Cuba kita buat muslihat sikit, kata nak p tengok bola tapi p tengok wayang, paling paling dia dapat kesan lokasi kita. Tak pon dia akan keluar ayat ” tengok bola kat mana tu, bukan musim bola dah habis ke?”.

Ehh macam mana kaum hawa ni boleh tahu, untuk pengetahuan kaum adam sekalian, untuk memastikan kejujuran kita, mereka sanggup google dan kaji semua perkara berkaitan apa yang kita buat.

Hobi kita boleh jadi hobi depa juga. Tapi cuba kita kaum adam ni, kita sukar untuk sama sama kaji hobi mereka. Nak ikut depa buat hobi depa pon kita boleh bagi 1001 alasan. Sebab tu lah kaum hawa ni Super Power bab mencari ketidak jujuran lelaki.

Perempuan ni satu je, kalau kita dah kantoi sekali menipu, memang sampai kiamat lah depa tak percaya dah. Baru jadi “nightmare” kat kaum adam. Mereka ni bukan nak menyibuk, tapi mereka ni bab bab kejujuran ni asas utama.

Lagi satu dengan kaum hawa ni, tak perlu tipu pon, cuba kena guna bahasa dan cara yang betul untuk jelas kan pada mereka. Inshaallah mereka akan faham dan beri kerjasama.

Kesimpulan nya, jujur itu lebih baik dari menipu atau berkata dusta. Kunci kebahagian kita terletak pada kejujuran. Inshaallah cinta Adam Dan Hawa akan mekar ke syurga.


“Pakar Ramai Nak Tolong, Doakan Kami. Moga Ada Allah Dalam Setiap Langkah & Usaha Kami.” Dr. Amalina & ‘Team’ Tunggu Ketibaan Adik Ainul Di Uk.

Kisah adik Ainul Mardhiah Ahmad Safiuddin pernah tular sebelum ini dan mendapat pelbagai reaksi dari netizen. Rata-rata menghulurkan salam simpati atas penderitaan yang dialaminya. Dalam usia yang masih kecil, dia sudah diduga ujian yang cukup hebat.

Terbaru, menerusi laman instagram ayahnya yang berkongsi berita gembira, Ainul pakar di United Kingdom sudah bersedia untuk merawat penyakit ketumbuhan dibahagian mulut yang dihadapi Ainul.

Pakar perubatan di United Kingdom (UK) sudah memberi maklum balas bagi melakukan merawat terhadap Ainul Mardhiah Ahmad Safiuddin yang menghidap ketumbuhan di bahagian mulutnya.

Menerusi laman Facebook Ahmad Safiuddin, dia berkata Dr Nur Amalina Che Bakri yang kini berkerja di sebuah hospital di UK turut menyertai rawatan tersebut.

Rata-rata netizen menitipkan doa agar urusan merawat bayi berusia lapan bulan itu dipermudahkan sempena bulan penuh keberkatan ini.


Pembedahan Bariatrik Bukan Nak Kurus Je Tapi Lebih Dari Itu!

Bila bertahun-tahun menanggung masalah obesiti, bukan tidak dikawal pengambilan makanan malah kecergasan tubuh juga kian terjejas.

Jadi apa usaha lagi yang boleh dibuat?

Apa kata fahami juga tentang Pembedahan Bariatrik dan mungkin ianya boleh dipertimbangkan.

Pembedahan Pintasan Perut, Bukan Sekadar Untuk Kurus..

Adakah anda sudah berusaha untuk mengurangkan berat badan namun masih tidak menemui jalan keluar. Penyakit yang berpunca dari berat badan berlebihan mula hadir dan anda benar benar mahu melakukan perubahan?

Ini mungkin satu solusi yang boleh dipertimbangkan.

Pembedahan Bariatrik atau mengecilkan perut sesuai dijalankan ke atas mereka yang indeks jisim badan (BMI) melebihi 35 dan gagal mendapatkan penurunan badan kekal dan konsisten dengan cara lain.

Pembedahan ini BUKAN sebagai pemebedahan kosmetik ya, fungsi utama pembedahan bariatrik bukan sekadar tampak kurus tetapi lebih kepada pemulihan kesihatan kerana obesiti punca pelbagai penyakit kronik

Apa yang berlaku selepas anda menjalani pembedahan ini?

Selepas pembedahan, pesakit akan berasa cepat kenyang dan kurang selera makan serta menyebabkan sistem tubuh mengambil tenaga daripada lemak pada badan sebagai ganti kepada makanan yang biasa diambil.

Hasilnya, berat badan akan berkurangan. pesakit akan dapat melihat kesan positif seperti pengurangan berat badan yang ketara, tekanan darah menurun, memulihkan pesakit yang mengalami diabetes tahap 2 serta merendahkan kolesterol.

Selain itu, ia dapat memulihkan masalah pernafasan ketika tidur, pedih ulu hati, memperbaiki pergerakan anggota badan malah menghilangkan sakit teruk pada sendi-sendi tulang akibat berat badan yang berlebihan.

Masalah kitaran haid wanita obes yang tidak teratur sehingga mengganggu kesuburan juga dapat diperbaiki.

Dari segi psikologi juga semakin bagus kerana ia meningkatkan keyakinan diri dan pengawalan emosi.

Pembedahan pintasan perut telah terbukti mampu mengurangkan berat badan sebanyak 60% dalam tempoh 2 tahun. Bukan sahaja penampilan fizikal akan bertambah baik, kebanyakan penyakit metabolik seperti kencing manis, kolesterol dan darah tinggi berjaya dikawal.

Beberapa selebriti tempatan popular seperti Aishah, Chef Zam, Rahim (sepahtu) , Micheal Ang telah menjalani pembedahan ini dan hasilnya boleh dilihat hari ini.

Sumber : Public Health Malaysia


“Keluarga Awet Muda, Tak Tua-Tua Adik-Beradik Ni.”  Gambar Anne Ngasri & Keluarga Dipuji Tetap Maintain Muda!

Keluarga Ngasri yang terdiri daripada Naszeli Ngasri, Anne Ngasri, Darling Ngasri dan Bell Ngasri antara yang popular sejak masih kecil lagi. Kesemuanya masih lagi kekal aktif dalam bidang seni dan ada yang aktif di belakang tabir.

Menerusi Instagram Datin Anne Ngasri ada memuatnaik beberapa keping gambar yang memperlihatkan mereka adik- beradik berkumpul di sebuah restoran bagi menyambut hari lahir abang mereka, Naszeli Ngasri.

Untuk rekod, Nazeli atau mesra dengan panggilan Boy kini sudah bergelar datuk usai anak sulungnya selamat melahirkan bayi baru-baru ini.

Hari jadi merangkap hari keluarga yang berlangsung disambut secara sederhana tetapi meriah.

Apa yang menyeronokkan apabila dapat berkumpul beramai-ramai memandangkan masing-masing sibuk dengan urusan kerjaya dan keluarga sendiri.Sambil menitipkan ucapan ulangtahun buat abang tersayang, Anne turut mendoakan  Naszeli diberikan kesihatan yang baik dan dilindungi Allah selalu.

Perkongsian tersebut mendapat reaksi ramai. Masing-masing menitipkan ucapan selamat hari lahir.

Dalam masa yang sama, ramai memuji wajah keempat-empat adik beradik ini tetap awet muda walaupun masing-masing sudah berkahwin dan memiliki cahaya mata dan ada yang sudah berstatus datuk.


Nak Jadi Pasangan Suami Isteri Yang Romantik, Kena Alert 10 Cara Ni. Barulah Makin Kekal    Bahagia.

Sesungguhnya dalam perkahwinan, haruslah disirami kebahagiaan yang berpanjangan agar kekal sehingga ke akhir hayat. Untuk memastikan hubungan itu kekal, suami isteri haruslah sedar bahawa perlu ada ‘pemanis’ dalam rumahtangga antaranya bersikap romantik.

Bukan sukarpun untuk menjadi pasangan yang romantik. Justeru, ikuti tip ini agar menjadi amalan untuk kekal menjadi sebagai suami isteri yang romantik walaupun usia perkahwinan sudah melebihi 10 tahun.

TIP 1
Ciuman ‘goodbye’ atau ‘kiss goodbye’ pada setiap pagi adalah perkara yang sangat romantik. Supaya kita lebih semangat masa menjalani kerja harian di tempat kerja.

TIP2
Mengucapkan perkataaan ‘I Love U’ setiap kali terasa ingin ucapkannya. Pasangan anda pasti akan rasa sangat di sayangi apabila anda selalu mengucapkan perkataan tersebut. Selain itu, anda juga akan rasa sangat lega kerana dapat melepaskan perasaan sayang di hati menerusi ucapan ‘I Love U’ tersebut. Ucapan ini juga pelru dilakukan ketika berada dalam suasana tenang dan nyaman.

TIP3
Duduk berdua – duaan dengan pasangan . Anda boleh memeluk pasangan anda dari belakang dan ucapkan kata – kata cinta pada dia selama lima minit. Sebenarnya inilah waktu yang sesuai untuk bermadu kasih, dan sebab itu ia juga ditegah untuk dilakukan pada masa sebelum perkahwinan. Anda dan pasangan anda telah sah ikatan, jadi kenapa siakan peluang untuk anda berdua-duan bermadu kasih? Adakah anda berdua mempunyai tarikh luput dalam berasa cinta romantik?

TIP4
Lakukan perkara bersama-sama seperti memasak, mengemas rumah dan bercuti. Aktiviti riadah memberikan peluang yang sangat sesuai untuk anda berasa mesra. Hal ini kerana fikiran anda berdua dalam keadaan yang ‘Relaks’ tanpa dibebani masalah seperti ditempat kerja.

TIP5
Bergurau senda antara satu sama lain. Ketawa yang terhasil dari lawak anda berdua pasti akan merapatkan hubungan dan membuka hati untuk lebih menyayangi pasangan masing -masing.

TIP6
Raba pasangan anda ketika dia tidak sedar anda akan lakukannya pasti menerbitkan rasa sayang yang amat antara anda berdua dan sekali lagi inilah masa sesuai untuk dilakukan bagi menjadikan hubungan makin intim.

TIP7
Sentiasa menyentuh pasangan anda seperti berpegangan tangan, memeluk pasangan anda dan menari bersama. Walaupun isteri atau suami sedang memasak, pun anda boleh menunjukkan betapa anda begitu sayanginya.

TIP8
Makan bersama – sama dengan pasangan anda. Suap makanan ke mulut pasangan anda. Berusahalah untuk kreatif dalam cinta romantik anda berdua.

TIP9
Urut pasangan anda jika anda lihat dia berada dalam keadaan letih. Urutan mewujudkan suasana yang nyaman dan relaks.

TIP10
Kongsi setiap perkara bersama – sama pasangan anda termasuklah hal –hal rahsia peribadi. Tiada tempat terbaik untuk meluahkan apa yang anda simpan selain pasangan anda itu sendiri.


Badan Mendadak Naik Selepas Bersalin? Ini Cara Untuk Kembali Langsing

Selepas bersalin, ramai para ibu yang runsing dengan bentuk badan mereka. Walaupun berat badan akan turun selepas melahirkan si kecil, masih lagi ada lemak-lemak dan kulit di bahagian perut yang sukar dihilangkan. Mari ikuti tips kurus selepas bersalin untuk kekal ramping dan langsing seperti anak dara, walaupun selepas bergelar ibu.

1. Menyusu
Menyusu badan bukan sahaja bagus untuk bayi, malahan memberi manfaat kepada ibu juga. Ia dapat membakar sebanyak 500 kalori sehari serta meningkatkan kadar metabolisme ibu.

Dengan itu, lemak-lemak degil di bahagian pinggul, peha dan perut dapat dihilangkan. Selain itu, menyusu juga boleh membantu mengecutkan rahim ke saiz normal dan menampakkan perut yang lebih kempis.

2. Memakai Bengkung Untuk Kurus Selepas Bersalin
Memakai bengkung selepas bersalin merupakan tradisi turun-temurun dalam budaya kita. Ia merupakan salah satu cara yang berkesan untuk kembali langsing selepas bersalin.

Dengan pemakaian bengkung yang sesuai, ia berfungsi untuk membakar lemak dan membuang lebihan angin dalam badan.

Akan tetapi, ibu yang melahirkan anak melalui pembedahan tidak disarankan untuk menggunakan bengkung tradisional sehingga sekurang-kurangnya selepas 4-6 minggu selepas bersalin. Walaubagaimanapun, anda digalakkan untuk memakai bengkung moden tanpa perlu mengikat.

Ini dapat memberi sokongan kepada otot perut yang telah kendur. Pastikan anda memakai bengkung dengan betul dan tepat. Untuk keselesaan, pastikan anda lapik dahulu luka dengan sekeping tuala wanita yang bersih.

3. Bertungku
Selain memakai bengkung, bertungku juga merupakan amalan tradisi selepas bersalin. Bertungku perlu diamalkan kerana ia mempunyai banyak khasiat dan kebaikan untuk ibu selepas bersalin.

Haba dari herba-herba mengandungi khasiat yang dapat membantu mengeluarkan peluh dan toksik berlebihan dalam badan. Kesan dari itu, badan anda akan rasa lebih segar dan ringan, serta dapat mengekalkan bentuk badan yang diidamkan.

Selain dari itu, luka pembedahan juga lebih mudah sembuh dengan bertungku.

Artikel Berkaitan

4. Diet Yang Seimbang
Sedari awal kehamilan, para ibu perlu memastikan pengambilan makanan yang berkhasiat dan seimbang.

Selepas bersalin juga, rutin pemakanan yang sihat sewaktu berpantang sangat penting untuk mempercepatkan pemulihan luka bersalin, memberi tenaga dan membantu mengurangkan berat badan.

Anda disarankan untuk meningkatkan pengambilan sayur-sayuran, buah-buahan, bijirin dan protein. Ini dapat memastikan nutrient yang secukupnya untuk bayi anda, terutama jika anda menyusu badan. Anda juga disarankan untuk mengurangkan pengambilan garam dan gula.

Ketika berpantang, anda mungkin kerap berasa lapar. Kerapkan waktu makan dengan jumlah yang sedikit.

5. Banyakkan Minum Air Kosong Antara Tips Kurus Selepas Bersalin
Ibu bersalin sangat digalakkan untuk banyakkan minum air kosong terutama jika anda ingin kurus selepas bersalin. Menyusu akan menyebabkan rasa haus kerana cecair yang keluar dari badan.

Selain memastikan badan kekal terhidrasi, amalan banyakkan minum air kosong juga merupakan cara yang mudah dan berkesan untuk menurunkan berat badan. Ia dapat mengeluarkan toksik dalam badan dan mengempiskan perut.

Apabila anda minum banyak air kosong, perut akan terasa kurang lapar lalu membuatkan anda mengurangkan makan.

6. Aktif Bergerak
Walaupun waktu berpantang adalah waktu untuk berehat, anda masih lagi boleh aktif bergerak untuk kurus selepas bersalin dan melakukan beberapa aktiviti ringan.
Tetapi jangan lah melakukan senaman berat yang boleh menyebabkan rahim anda terkeluar! Cukup sekadar berjalan dalam rumah atau mendukung bayi sambil mendodoikannya.

Aktiviti ringan seperti ini dapat membantu menguatkan kembali otot-otot anda dan mengekalkan stamina. Selain dari itu, anda juga boleh melakukan senaman kardio yang ringan untuk mengurangkan lemak dalam badan.

Walau bagaimanapun, anda perlu tahu ketahanan badan anda dan aktiviti yang bersesuaian.

Mesti Baca :

Tip / Petua


“Hargai Isteri, Bertambah Rezeki. Sweetnya.”  Selit Duit Nafkah Dalam Jambangan Bunga, Cara Achey Dapat Pujian!

Wang nafkah tidak sama dengan wang belanja yang diberikan oleh suami kepada isterinya. Sering kali kita mendengar ada suami yang tidak faham atau buat sambil lewa soal pemberian nafkah kepada isteri.

Dalam satu perkongsian, pelawak terkenal Achey dari Kumpulan Bocey berkongsi bagaiamana cara dia menyerahkan wang nafkah buat isteri tersayang, Nor Hasanah dengan cara yang cukup unik.

Pemilik nama sebenar Mohd Nasir Hamzah ini menjelaskan, jika kita menunaikan perkara wajib dengan cara yang cukup menyeronokkan, pasti kita akan lebih berasa bahagia.

Takda apa pun… just nak share

Benda wajib kalau kita sulam dengan keindahan ianya akan buat kita bahagia menjalaninya..

Isteri di pinjamkan Allah untuk kita di dunia.. dia hak Allah.. maka kita cuba sebaik mungkin jaga milik Allah ni..
..
Yang baik korang ikut… yang tak baik dari saya jgn ikut tau…

Perkongsian menyentuh hati itu membuatkan ramai yang memuji sikap Achey sebagai suami yang bertanggung jawab.


“Jangkitan Dari Gigi Kalau Tak Dirawat Boleh Membunuh” Dr Malar Pesan Ibu Ayah Pantau Gigi Anak

Sakit gigi antara sakit yang paling ramai orang tak boleh tahan. Kesakitan yang dirasakan bila sakit gigi menyerang memang boleh membawa pergaduhan.

Kebanyakan orang tak kira kanak-kanak atau dewasa pasti boleh menangis kalau mendapat sakit gigi.

Tak kira sama ada kesakitan itu disebabkan jangkitan kuman, berlubang dan sebagainya, sakit gigi memang tak boleh bawa berbincang kecuali perlu segera berjumpa doktor gigi.

Tetapi berapa ramai yang tahu, sakit gigi tanpa rawatan boleh membawa kepada jangkitan kuman di otak dan ke seluruh badan sehingga boleh membawa maut!

Jangan main-main ya. Perkongsian daripada Dr Malar Santhi dalam Instagram miliknya @celotehdrmalar mengenai pengalaman beliau merawat seorang pesakit kanak-kanak perlu diberi perhatian oleh semua tentang pentingnya penjagaan kesihatan gigi.

Berdasarkan kisah benar

Budak tu berusia 10 tahun, berat dalam 30kg, lelaki. Parents dia memang nampak risau sangat. Katanya dah on off demam batuk dekat sebulan.Dah pergi beberapa klinik, dan hospital sekali dua, ubat semua dah habis makan 2-3 round, tapi demam masih tak kebah.

Kali ni mereka datang ke hospital tengah tengah malam, sebab anaknya tu langsung dah tak respons. Mereka risau anaknya dah dehydrated. Kepada kaunter saringan di depan, complaint yang ibu bapanya beri adalah “demam batuk dah sebulan, tak makan minum 2 hari”.

Saya tengok adik S dekat zon merah, staff bawak masuk terus sebab nampak lembik sangat. Suhu 40′, kadar nadi dia laju sangat,lebih kurang 140-150. Tekanan darah dia pulak rendah untuk umur dan berat dia. Itu memang kriteria masuk zon merah.

Muka pucat, bibir kering, hujung jari dia sejuk walaupun bahang badannya begitu tinggi. Lepas perkenalkan diri, saya tanya si Ibu,panggil dia apa ye? Along katanya.

Maka saya bertanya,

“Along demam ke?” Adik S tak respon.
Along lapar tak? Masih takde respons.

Mata dia tertutup, bila si ibu panggil, dia bukak mata, tengok sesaat dua, lepas tu dipejam balik.Hati saya dah rasa tak best, someting not right with this budak.

Saya tekan bahagian tengah dada dia, dia mengerang sikit, lepas tu ditolaknya tangan saya, dan dia pejam mata balik.

Ibunya ajukan soalan atas arahan saya, dia jawab tapi meracau, tak menjawab soalan.
Along tak sedar sepenuhnya, score kadar kesedaran dia, ayng dikenali sebagai GCS dah tak normal.

Saya pandang staf senior, “Patient in septic shock, pasang 2 branula, fluids 10mls per kilogram = 300mls bolus, Suppository Paracetamol 450mg. Satu branula saya pasang, nak amek blood C&S sekali.Set check BP every 10mins”

Sepsis tu maksudnya kuman dah merebak ke seluruh badan, menyebabkan pengaliran darah dah dicemari dengan kuman, dah tak normal, menyebabkan tekanan darah rendah, nadi laju, dan pesakit boleh tidak sedarkan diri tiba tiba. Biasanya bermula dengan separa tak sedar, ataupun macam meracau, lepas tu baru lah “pengsan” ataupun tak sedarkan diri.

Saya sambung periksa Along balik. Sebab saya kena carik kuman dalam tubuh dia ni berasal daripada mana.

Saya arahkan si Ibu untuk bantu saya bukak mulut Along, ye lah dia kan tak sedar sangat,tak boleh ikut arahan.

Saya standby dengan torch light,si Ibu dan staff tolong bukak kan mulut Along.
Tak sempat tengok tonsillnya, kami semua dah terlopong.Di gigi gerahamnya ada satu nanah besar, gusinya di belakang di bengkak dan merah. Adui !!!

Sepsis dia berasal dari nanah di gigi, turun ke gusi, turun ke tekak dan sekarang ia telah merebak melalui pengaliran darah ke seluruh tubuh !!
Gigi lain pun memang tak bersih, penuh dengan cavity tebal berwarna kuning.

“Along dalam keadaan kritikal sebab jangkitan kuman dari gigi dan gusi dah merebak ke seluruh tubuh.

Kami dah bagi antibiotics untuk bunuh kuman, air drips sebab dia dehydrated, dan ubat untuk naikkan tekanan darah.

Sekarang kami kena hantar Along ke CT Scan Otak sebab memang jangkitan dari gigi boleh merebak ke otak dengan cepat, lagipun leher dia tegang, kadar kesedaran dia tak normal, memang risiko jangkitan dah merebak ke otak snagat tinggi.

Ibunya menangis teresak esak, sambil si ayah memujuknya.

“Takpe, kita doa banyak banyak, jangan risau, Abang risau takde apa jadi kat Along”

Si ibu pula menjawab, “Tu lah saya kerja pagi sampai malam sampai tak sempat nak pantau dia orang. Anak dah sakit pun boss tak bagi ambil cuti, saya masih pergi ke kerja. Lepas ni saya nak resign bang”

Daripada ujian CT Scan, kami nampak jangkitan dah masuk ke ruang sinus, menyebabkan sinusitis, tapi tak nampak dalam otak. Nasib baik, termakbul jugak doa mak ayah dia, huh!!

Along di zon merah dekat 4 jam untuk distabilkan, dan kemudiannya 3minggu di ICU untuk rawatan penuh. Dia dalam keadaan koma dalam 2-3hari, yang mana dia diberikan bantuan pernafasan secara intubasi.

Semuanya berasal daripada sakit gigi biasa.

Melalui pesakit ni lah saya dapat tahu bahawa, tak ramai orang tahu yang bahawasanya jangkitan daripada gigi boleh naik ke otak, boleh merebak ke seluruh tubuh, dan seterusnya boleh membunuh sebenarnya. Bukan hanya di kalangan kanak-kanak ye, tapi juga sering berlaku kepada orang dewasa dan warga emas.

Kalau ada masa, terutamanya dalam cuti sekolah ni, bawalah anak anak berjumpa doktor gigi, check apa yang patut, cuci apa yang perlu. Kalau kat swasta kena belanja sikit, kalau kat kerajaan seringgit je pun. Lagipun, doktor gigi ni rata rata cantik dan hensem orangnya.

Berjaga-jaga sebelum kena, jangan dah terhantuk baru nak terngadah.
Kita beringat lah sama-sama ye.


“Tak Sama Langsung, Suami Pun Tergelak.” Banding Wajah Anak Perempuan, Hanis Kongsi Gambar Waktu Kecil Buat Netizen Terhibur

Memiliki cahaya mata idaman setiap pasangan suami isteri.  Tatkala si kecil menjengah ke dunia, ada saja kaletah anak yang diabadikan dalam gambar sebagai kenangan.

Tak kurang juga yang membuat perbandingan wajah sendiri  Sewaktu kecil dengan wajah anak. Ini termasuklah juga dengan selebriti cantik manis, Hanis Zalikha.

Menerusi laman instagramnya, Isteri kesayangan Hairul Azreen ini memuat naik gambar sendiri ketika kecil.

Lucunya suami sendiri memberi komen yang mengatakan tidak ada persamaan langsung.

“Hahahahaha orang selalu letak gambar baby dengan gambar mak masa baby sebelah-sebelah sebab sama. Tapi ni tak sama langsung sampai suami pun tergelak time tunjuk collage ni hahahahahahaha.

Rata-rata terhibur dengan perkongsian dari Hanis itu.


Nasihat Wanita Miliki Barang Kemas Tulen Bukan Tiruan, Noryn Aziz – “Boleh Jadi Aset & Pelaburan Masa Depan”

Selain dijadikan perhiasan, sebenarnya barangan kemas juga boleh dijadikan pelaburan untuk masa kecemasan. Ada sesetengah orang gemar menyimpan duit tidak kira di tabung atau dalam bank. Ada juga yang jenis menyimpan dengan cara membeli barangan kemas.

Namun bila sebut tentang barangan kemas, ada orang suka memakai barangan kemas yang bersifat tiruan berbanding yang asli dek kerana harganya yang lebih jauh murah. Tetapi lain pula pandangan dari penyanyi Noryn Aziz yang mempunyai pandangan tersendiri mengenai sesetengah wanita yang memilih untuk memiliki barangan kemas tiruan berbanding yang tulen.

Bagi Noryn, tidak salah untuk memiliki yang tiruan, namun nasihatnya kepada wanita yang mempunyai kerjaya lebih elok memiliki barangan kemas yang tulen.

“Sebagai seorang wanita, tidak menafikan bahawa barang kemas adalah antara yang menjadi kegilaan kaum hawa.

“Kerana barang kemas boleh dijadikan sebagai aset dan pelaburan untuk masa depan.

“Pun begitu bergantung kepada individu itu untuk memiliki barangan kemas sama ada tiruan atau tulen, saya tidak berhak nak menghalang.

“Tetapi, nasihat saya kepada wanita yang ada kerjaya, anda tahu ada perkara yang perlu buat ada rasa dihargai dan dibanggakan.

“Bila dah penat bekerja, mengapa tidak anda hiburkan hati dengan membeli yang tulen berbanding tiruan. Sebab lagi puas hati,” katanya kepada Gempak usai melakukan persembahan pada majlis pelancaran barangan perhiasan jenama mewah, Karloff bersama HABIB yang berlangsung di ibu kota baru-baru ini.

Sumber : Gempak


“Noh Kata, Mizz Nina Mudah Dengar Kata, Karakter Kuat, Tak Ada Nak Merajuk.” Kisah Yang Sungguh Inspirasi.

Mendirikan rumah tangga dan hidup bahagia bersama insan tersayang adalah idaman semua pasangan.

Antara pasangan artis yang sering mendapat perhatian media dan peminat adalah Noh Hujan dan Mizz Nina.

Menerusi sebuah perkongsian sebuah youtube, seorang pengguna facebook teruja dengan isi kandungan video ini.

Isi kandungan video itu menjelaskan sikap santun Mizz Nina sebagai isteri yang menjadikan suaminya Noh Hujan bersyukur memilikinya.

_________________________________________________

NOH TERPIKAT PERIBADI MIZZ NINA

Aku ada tengok ada satu video ni kat YouTube.

Orang tu tanya kat Noh, apa yang buat dia rasa tertarik sekali dengan Mizz Nina. Noh kata Mizz Nina lain. Dia mudah dengar kata. Dan dia ni ada karakter yang kuat. Dia tak cliche macam perempuan lain. Takda nak merajuk-merajuk. Takda tiba-tiba diam tak ketahuan hala. Takda nak sentap-sentap. Kalau ada masalah, dia cakap terus je.”You fikir macamana?”.
Noh kata, “Aku bukan reti kalau perempuan tiba-tiba diam ni. Cakap terus senang cerita. Aku rasa buang masa layan benda drama-drama ni”.

Dia juga cerita perjalanan Mizz Nina berubah tu dia nampak. Tekun. Sungguh-sungguh cari ilmu. Siang malam. Dia buat betul-betul. Tinggal semua yang lama-lama. Tanpa was-was.
Lebih bagusnya, dia tak komen-komen Noh begitu begini. Dia berubah, dia berubah. Masa lapang dia membaca. Dengar ceramah. Pergi kelas. Ada waktu dan peluang, dia isi dengan ilmu. Lepas tu dia kongsi apa yang dia dapat tu baik-baik.

Tapi itulah lama-lama yang buat Noh terikut juga. Sebab dia jadi respek. Dia rasa kagum. Dia tahu dia kena sokong. Dia rasa dia kena buat sama-sama.
Ada satu ayat tu Noh kata, “Nina ni aku rasa macam bidadari dari syurga yang Tuhan hantar untuk aku”.

Dan selepas kita tahu itu Mizz Nina jaga betul sikap dia. Kelakuan dia. Diri dia. Tak buat benda-benda yang buat orang tak suka. Tak buat perkara yang boleh mendatangkan orang nak mengata.
Betul.

Bak kata suami aku. Pada anak-anak perempuan dia. Dan aku rasa dia nak bagi pada aku lah sama.

Wanita yang kuat karakter dia, berilmu dan tak mengada-ngada ni tak payah buat banyak benda. Dia memang menawan dah. Malah lelaki akan hormat dia. Dan buatlah sampai orang jadi terikut-ikut juga nak buat kebaikan yang sama. Jika begitu, dia sudah capai satu level yang lain pula.

Dia tak lemah. Tak meminta-minta. Kalau suka, dia suka. Kalau tak suka, dia kata. Tak biar diri dibuli orang. Waima suami sendiri. Tegas jaga diri. Jangan sekali-kali biarkan diri tak dihargai. Kalau tak, nanti orang akan buat lagi.
Begitulah. Benar. Respect yourself to be respect.

Letakkan diri kita setingkat tinggi. Dengan ilmu, amalan, sikap dan hati yang lebih baik. Setiap hari. Pasangan ni adalah untuk kuat menguatkan. Takkan kuat kalau satu pihak sentiasa melemahkan. Takkan lemah kalau satu pihak sentiasa menguatkan.

Sumber: Siti Suryani Yaakop


“Pakat Ketuk Kepala Ramai-ramai..”- Rupanya Dr. Tengku Asmadi Dulu Pernah Jadi Mangsa Buli

Apabila video tular memaparkan kes buli yang berlaku di Maktab Rendah Sains Mara (MRSM) di Kuala Kangsar, Perak baru- baru ini, ternyata menimbulkan kemarahan ramai pihak.

Pun begitu dalam sedar atau tidak, sebenarnya kes buli di zaman belajar bukan lah perkara baru. Malah sudah lama berlaku sejak berpuluh-puluh tahun yang lalu. Senior pukul junior, ia seakan satu budaya yang dibawa dari satu generasi ke generasi berikutnya.

Bahkan tidak keterlaluan jika dikatakan ramai antara kita dahulunya pernah menjadi mangsa buli rakan-rakan. Ini seperti mana kisah peribadi yang dikongsikan oleh pakar motiovasi yang tidak asing lagi namanya, iaitu Dr Tengku Asmadi.

Rupanya siapa sangka dia juga pernah menjadi mangsa buli hingga membuatkan dia nekad untuk melawan keganasan tersebut dengan tindakan yang boleh merosakkan masa depannya.

KISAH BENAR SAYA DIBULI

Dulu sewaktu kecil saya membesar di kampung tanpa ayah. Hanya emak sahaja yang ada. Emak pula turun lepas subuh dan pulangnya ada ketikanya lepas Maghrib kerana mencari rezeki sebagai tukang masak di restoran di bandar Kuala Terengganu.

Al kisahnya, di kampung saya itu memang ada remaja yang nakal dan pembuli. Dan saya antara yang sering dibuli. Mereka pegang saya dan pakat ketuk kepala ramai-ramai. Orang Terengganu kata ‘kherpok’. Bahasa bakunya ‘Luku’. Maklumlah saya ni dulunya kurus dan halus sahaja. Dan semua ini dilakukan atas arahan seorang yang berlagak ketua dan samseng.

Nekad Lawan

Kerana tidak tahan lagi dengan keadaan itu, satu hari saya keluar dan selit pisau daging dalam baju. Niat saya hari ini, siapa yang buli aku, aku tetak.

Entah macam mana hari itu, tiada seorang pun yang datang membuli. Maka terhindarlah dari sebarang petaka. Usia saya masa itu baru 14 tahun. Apa lah sangat anak usia 14 tahun, membesar tanpa ayah dan terbiar ini tahu berfikir panjang.

Jika berlakulah perkara yang tidak baik masa itu, maka hidup dan nasib saya mungkin tidak seperti hari ini. Tiadalah insan bernama Dr. Tengku Asmadi seperti hari ini.

Syukur, asbab berkat doa ibu, Allah lindungi saya. Apa yang saya nak beritahu, buli boleh membawa kepada pelbagai perkara buruk. Yang membuli boleh lakukan perkara buruk. Yang dibuli kerana mempertahankan diri juga boleh melakukan perkara buruk.

Jadi, hentikan buli. SAY NO TO BULLY.


“Pernah Tak Tertanya-Tanya Kenapa Anak-Anak Syurga Ini Dipanggil Anak Istimewa? Ibu Ini Terangkan Sebabnya…

Anak adalah amanah, juga ujian kepada setiap ibu bapa. Ada pasangan suami isteri yang diuji dengan kurnian anak istimewa.

Pasti ada kesulitan namun sebenarnya ibu bapa yang mempunyai anak istimewa ini tidak akan dipilih oleh Yang Maha Esa jika tidak mampu  melainkan dalam kadar kemampuan mereka.

Perkongsian ibu kepada Muhamad Syukur  mungkin sedikit sebanyak boleh membantu masyarakat di luar sana untuk memahami kenapa anak-anak syurga ini dipanggil anak istimewa.

Pernah tak tertanya-tanya kenapa dipanggilnya Anak Istimewa? Tahukah anda?
(Did you ever ask why they are called as ‘Special Kids’? Do you know?)

Istimewa sebab
1. Istimewa sebab dunia mereka sendiri dalam imaginasi lebih cantik daripada dunia kita sebagai orang dewasa. Mereka boleh berada Dunia istimewa yang mereka ciptakannya pada bila-bila masa. Mereka tahu dunia yang kita sedang hidup ini adalah susah bagi mereka.

Oleh itu mereka ciptakan dunia yang cantik untuk mereka sendiri. Dan kita tidak dapat masuk dan tidak akan menikmatinya.
(Special because their very own world is more beautiful than our world as an adult. There can always be in their special world created by them. They know that they are living in the difficult world, that’s why they created a beautiful world for themselves. And we can never enter and experience their beautiful world).

2. Istimewa sebab mereka mempunyai bakat tersembunyi yang mana kita sebagai orang dewasa tidak dapat melakukannya.
(Special because they have hidden talent that we adult could not have).

3. Istimewa sebab kasih sayang yang mereka dapat dari ibu bapa adalah tersendiri di mana ia hanya untuk mereka sahaja.
(Special because they get the love from parents that is so unique and only for them).

4. Last sekali, istimewa sebab merekalah yang paling dekat dalam hati kita berbanding dengan yang lain. Cuba tanya diri sendiri, betul ke tidak.
(Lastly, special because they are the closest one to our heart. Don’t you think so?)

Bila kita lihatkan anak-anak kita, cuba renung-renungkan apa yang dicakapkan di atas secara positive.
(When you are looking at your own kids, do think about it positively.)


Bersemut Ucapan Ulang Tahun Kelahiran Zamarul Hisham, Kapsyen Diana Rafar Raih Perhatian Warganet!

Muat naik terkini pelakon Diana Rafar menarik perhatian ramai peminat selebriti ini di media sosialnya. Diana memuatnaik video ucapan ulang tahun kelahiran ya bersama suami tercinta, pelakon Zamarul Hisham berserta kapsyen penuh makna.

Titip ucapan ulang tahun kelahiran suami

Diana Rafar memberi ucapan penuh rasa cinta untuk suaminya di media sosial, sempena meraikan ulang tahun suami tercinta. Menggelarkan suaminya ‘Hero Melaya’ seakan berseloroh memberitahu suaminya sering kali keliru umur sebenarnya setiap tiba hari jadinya. Juga turut mendoakan kesejahteraan suaminya, Turut memberitahu kelahiran arwah ibunya selang sehari dengan suaminya dan mendoakan arwah ibunya dicucuri rahmat.

Peminat Beri Ucapan Ulang Kelahiran
Melihat video berkenaan dan kapsyen ucapan ‘bersemut’ pelakon , ramai peminatnya menitipkan ucapan buat Zamarul bagi meraikan juga ulang tahun kelahiran pelakon popular itu.


Patutlah Ramai Kongsi Petua Bawang Putih Ni Untuk Hilang Tanda-Tanda Angin Dalam Badan, Nak Buatnya Sangat Mudah!

Sudah tentu ramai yang tahu khasiat bawang putih. Oleh sebab itu, ia menjadi bahan masakan yang wajib ada di rak dapur.

Ia memiliki ciri khas warna putih ini berkhasiat untuk menjaga tubuh dari berbagai ancaman penyakit.

Bawang putih juga dapat mengatasi hingga mencegah berbagai penyakit.

Salah satunya jugak bermanfaat untuk kesihatan kita khususnya membuang angin dalam badan.

Angin dalam badan pasti memberi ketidakselesaan. Perut akan jadi kembung dan boleh melarat ke bahagian kepala.

Tanda-tanda angin banyak dalam badan:
1.Lesu/tidak bertenaga
2.Rasa kebas/lenguh
3. Tapak tangan/kaki berasa sejuk
4.Selalu menguap/mengantuk
5.Sukar bernafas
6.Kulit kering
7.Kejang otot waktu tidur/jaga
8.Perut berangin
9. Sakit kepala/migraine
10.Mudah marah
11. Hilang selera makan
12. Hilang/kurang nafsu seks
13.Rimas/badan tidak selesa

Sebagaimana perkongsian ini tunjukan cara untuk membuang angin dengan menggunakan bawang putih.

lepas bakar letak dalam minyak zaiton

Makan bawang putih sekali dengan minyak zaiton.

Selamat mencuba!